Η Λιλ πλήρωσε 1.000.000 € για τον Αγκιμπού, ο Ολυμπιακός τον πήρε με 120.000 € τροφεία – Η… γκέλα με τη θέση του ~ Olympiakos-Eidisis.gr | Όλα τα νέα του Ολυμπιακού λεπτό προς λεπτό!\nΑΡΧΙΚΗ ΣΕΛΙΔΑ » ΠΟΔΟΣΦΑΙΡΟ » Η Λιλ πλήρωσε 1.000.000 € για τον Αγκιμπού, ο Ολυμπιακός τον πήρε με 120.000 € τροφεία – Η… γκέλα με τη θέση του\nΝέες λεπτομέρειες για την «κλοπή» του Αγκιμπού Καμαρά από την πρωταθλήτρια Γαλλίας και το τεράστιο λάθος που έκανε η Λιλ με τη θέση του.Διαβάστε παρακάτω...\n🔴 Το καλοκαίρι ο Ολυμπιακός είχε αποφασίσει να επενδύσει σε δύο νεαρούς ποδοσφαιριστές. Αγνώστους στο ευρύ κοινό. Αλλά γνωστούς στο τμήμα σκάουτινγκ. Και οι δύο από τη Β’ Γαλλίας. Και οι δύο 20-21 ετών. Και οι δύο με στοιχεία που έδειχναν ότι πρόκειται για πολύ ιδιαίτερες περιπτώσεις ελεύθερων ποδοσφαιριστών, περίπλοκες, αλλά και με ιδιαίτερο μέλλον. Οι δύο περιπτώσεις ήταν ο Αγκιμπού Καμαρά και ο Μαμαντού Φοφανά.\nΟ Φοφανά ανήκε στη Χάβρη. Μέσος, 21 ετών (22/06/2001), προερχόμενος από την ίσως κορυφαία ακαδημία της Ευρώπης, κάτοχος γαλλικού διαβατηρίου. Και φυσικά ελεύθερος. Ο Ολυμπιακός τον είχε στη λίστα. Επαφές έγιναν. Αλλά ο παίκτης ήταν διστακτικός να αφήσει τη Γαλλία. Εν τέλει, οι Ερυθρόλευκοι δεν επέμειναν, με τον Φοφανά να υπογράψει τελικά στην Αμιάν (Σαμπιονά), έως το 2024. Ωστόσο, άλλως οι Πειραιώτες είχαν βάλει στην πρώτη θέση των επιλογών τους τον Αγκιμπού.\nΟ Καμαρά θεωρούνταν από τους Πειραιώτες μία περίπτωση «20 εκατομμυρίων». Ηταν ένας παίκτης που εάν ο Ολυμπιακός κατάφερνε να τον αποκτήσει και μάλιστα ουσιαστικά ελεύθερο, τότε θα επρόκειτο για μια μεταγραφική «κλοπή» άνευ προηγουμένου. Και μάλιστα από μια ομάδα (Λιλ) που λίγες εβδομάδες πριν είχε κατακτήσει το πρωτάθλημα, πάνω από τη βαθύπλουτη Παρί Σεν Ζερμέν.\nΑπό to10.gr έχετε διαβάσει όλες τις λεπτομέρειες της μεταγραφής. Πώς ο Ολυμπιακός έπεισε τον παίκτη. Πώς η Λιλ έκανε ένα απίθανο/ερασιτεχνικό λάθος στο συμβόλαιό του, με αποτέλεσμα να τον χάσει, ενώ είχε υπογράψει μαζί του (άκυρο) 5ετές συμβόλαιο. Αλλά και για το αστείο ποσό πληρώθηκε για την απόκτησή του από τους πρωταθλητές Ελλάδος.\nΣήμερα, όμως, θα αναφερθούμε σε ένα άλλο θέμα. Που δείχνει πόσο πολύ υπολόγιζαν οι Γάλλοι στον Αγκιμπού Καμαρά. Πόσο τον πίστευαν. Και τι επένδυση είχαν κάνει για τον εντάξουν στο δυναμικό τους. Διότι αυτό που δεν είχε γίνει γνωστό έως σήμερα, είναι πόσα χρήματα είχε δώσει η Λιλ για να τον αποκτήσει.\nΑπόλυτα επιβεβαιωμένες πληροφορίες, λοιπόν, αναφέρουν ότι το καλοκαίρι του 2018, όταν οι εκπρόσωποι της γαλλικής ομάδας πήγαν στο Κονάκρι της Γουινέας για να συζητήσουν με τη διοίκηση της Ελεφάντ Κολεά, τότε ομάδα του Αγκιμπού, βρέθηκαν μπροστά σε σκληρή διαπραγμάτευση. Ο Καμαρά είχε αναδειχθεί κορυφαίος νέος ποδοσφαιριστής στη χώρα, ήταν αρχηγός της εθνικής Κ19, πλήθος ομάδων ήθελαν να τον κάνουν δικό τους και γενικώς η κατάσταση ήταν περίπλοκη. Εν τέλει, η Λιλ αναγκάστηκε να πληρώσει συνολικά πάνω από 1.000.000 € για να αποκτήσει τον Αγκιμπού!\nΠόσο κόστισε στον Ολυμπιακό η μετακίνησή του; Από τη FIFA αναγνωρίστηκαν ως τροφεία ένα ποσό κοντά στις 121.000 €. Ποσό που πληρώθηκε αμέσως από τους Ερυθρόλευκους. Οι οποίοι απέκτησαν ένα από τα κορυφαία πρότζεκτ των τελευταίων ετών συνολικά στο ελληνικό ποδόσφαιρο, με σχεδόν μηδενικό κόστος και με τρομακτική προοπτική κέρδους!\nΑΝΤΙ ΕΠΙΛΟΓΟΥ, ένα έξτρα στοιχείο, για το πώς κινήθηκε ο Ολυμπιακός στην υπόθεση του Αγκιμπού Καμαρά. Ο ατζέντης του Αφρικανού μέσου επιβεβαιώνει πως οι Ερυθρόλευκοι παρακολουθούσαν τον πελάτη του τα τελευταία δύο χρόνια. Μάλιστα, ο ίδιος μετέφερε στο to10.gr πως το μεγάλο λάθος που έκανε η Λιλ ήταν ότι είχε επενδύσει να κάνει τον 20χρονο εξτρέμ. Μια θέση την οποία μπορεί να καλύψει, λόγω ταλέντου, προσόντων και ποδοσφαιρικής αντίληψης, αλλά στην οποία δεν μπορεί να βγάλει το 100% των δυνατοτήτων του. Όταν ο προπονητής της πρώτης ομάδας, Κριστόφ Γκαλτιέ κατάλαβε περί τίνος επρόκειτο, ζήτησε από τη διοίκηση της Λιλ να ανανεώσει άμεσα το συμβόλαιό του και άρχισε να τον χρησιμοποιεί στις προπονήσεις σε πιο ελεύθερο ρόλο, ακόμη και ως 8άρι. Αλλά τότε ήταν πια αργά. Ο Ολυμπιακός είχε «κλειδώσει» τον παίκτη.\nΈνα παιδί από του Γουινέ, που μόλις στην 3η του χρονιά στην Ευρώπη, παίζει ως πρωταγωνιστής στον Ολυμπιακό. Εχοντας ήδη 11 συμμετοχές, 3 γκολ, 1 ασίστ σε όλες τις διοργανώσεις. Αλλά κυρίως αποτελώντας ένα από τα πιο σημαντικά κομμάτια του αγωνιστικού παζλ του Πέδρο Μαρτίνς. Ένα κομμάτι ανεκτίμητης ποδοσφαιρικής (και οικονομικής) αξίας.


Η ψυχολογία πίσω από το...πέναλτι! - Ειδήσεις Newsit.gr\nNewsit / Αθλητικά / Η ψυχολογία πίσω από το…πέναλτι!\nΗ ψυχολογία πίσω από το…πέναλτι!\nΔημοσιεύθηκε: 08.06.2010 | 11:19\nΈνα από τα πέναλτι που έγραψαν ιστορία. Ο Ρομπέρτο Μπάτζιο το έχασε, η Εθνική Βραζιλίας κατέκτησε το Μουντιάλ του 1994, ΦΩΤΟ REUTERS\nΈρευνα Άγγλων επιστημόνων δίνει τη λύση στους παίκτες που θα εκτελέσουν πέναλτι στο Μουντιάλ, προκειμένου να "νικήσουν" το άγχος.\nΗ «απόλυτη» ευθύνη του ποδοσφαιριστή έρχεται όταν καλείται να εκτελέσει πέναλτι. Πολλές φορές η ποδοσφαιρική ιστορία απέδειξε ότι ένα χαμένο ή ένα κερδισμένο πέναλτι χάρισε ή στέρησε τρόπαια, «πικρανέ» ή έστειλε στον «7ο ουρανό» ολόκληρα έθνη.\nΜέχρι να φτάσουμε, όμως, εκεί παρεμβάλλεται η στιγμή της…εκτέλεσης, κατά την οποία ο παίκτης «κυριεύεται» από απίστευτο άγχος. «Είμαστε εκ φύσεως προγραμματισμένοι να εστιάζουμε σε εκείνα τα πράγματα του περιβάλλοντός μας που θεωρούμε απειλητικά και σε μια δοκιμασία πέναλτι το μόνο πράγμα που απειλεί την επιτυχή εκτέλεση ενός κτυπήματος, είναι ο αντίπαλος τερματοφύλακας, συνεπώς τείνουμε να εστιάζουμε σε αυτόν και να παρακολουθούμε τις κινήσεις του. Όμως, αντίθετα, θα έπρεπε να κοιτάζουμε εκεί μόνο όπου σκοπεύουμε να στείλουμε την μπάλα και να αγνοούμε τον τερματοφύλακα«, είναι η συμβουλή του, Γκρεγκ Γούντ.\nΟ Άγγλος ψυχολόγος του Πανεπιστημίου του Έξετερ, για τις ανάγκες της έρευνας, τοποθέτησε σε εθελοντές ειδικές συσκευές παρακολούθησης καταγραφής του βλέμματος του παίκτη. Αυτό που προέκυψε ήταν ότι όσο μεγαλύτερο ήταν το άγχος του παίκτη, τόσο πιο πολύ εστίαζε στην «απειλή», δηλαδή τον τερματοφύλακα. «Ο έλεγχος ανήκει στον παίκτη, πρέπει να το συνειδητοποιήσει, να αποκτήσει εμπιστοσύνη από αυτό, να εστιάσει τη ματιά του και να αφήσει τα μάτια του να τροφοδοτήσουν τον εγκέφαλό του με τις αναγκαίες πληροφορίες για το ακριβές χτύπημα της μπάλας», συμπλήρωσε ο Γούντ.\nΤι γίνεται όμως κάτω από τα δοκάρια; H έρευνα έδειξε ότι οι τερματοφύλακες εστιάζουν το βλέμμα τους στην ίδια την μπάλα ή στα πόδια του παίκτη απέναντί τους και όχι στο πρόσωπο ή τα μάτια του, άρα είναι μικρή η πιθανότητα να «διαβάσουν» την πρόθεση του αντιπάλου τους, για το που σκοπεύει να στείλει την μπάλα.\nΌπως και να έχει η ποδοσφαιρική… «μονομαχία» από τα 11 βήματα, προσφέρει στιγμές αδρεναλίνης στους λάτρεις της «στρογγυλής θεάς». Λίγοι είναι εκείνοι που ενδιαφέρονται για το που κοιτάει ο παίκτης και που ο τερματοφύλακας, αρκεί να μπεί ή να μην μπεί η μπάλα στα δίχτυα, ανάλογα από ποια πλευρά το βλέπει κανείς!


Κοροναϊός: Νέα δεδομένα για την επιδημία από το Πανεπιστήμιο Αθηνών - Boxnews.gr\nΚοροναϊός: Νέα δεδομένα για την επιδημία από το Πανεπιστήμιο Αθηνών\nΚοροναϊός – covid-19\nΤο πρωί της 7ης Μαρτίου 2020, το Παρατηρητήριο του Πανεπιστημίου Johns Hopkins ανακοίνωσε 102.238 κρούσματα με 3.497 θανάτους.\nΣτη γειτονική Ιταλία έχουν επιβεβαιωθεί 9172 κρούσματα και 463 θάνατοι.\nΣτην Ευρώπη, μετά την Ιταλία ακολουθεί η Γερμανία με 670 κρούσματα και κανένα θάνατο και η Γαλλία με 653 κρούσματα και 9 θανάτους. Η Ισπανία ακολουθεί με 401 κρούσματα και 8 θανάτους.\nΠολλές Ευρωπαϊκές χώρες έχουν περισσότερα περιστατικά από την Ελλάδα, όπως 214 η Ελβετία, 164 η Μεγάλη Βρετανία, 128 η Ολλανδία, 109 το Βέλγιο, 108 η Νορβηγία, 101 η Σουηδία, 66 η Αυστρία, 45 η Ισλανδία.\nΣτην Ελλάδα ο αριθμός των κρουσμάτων έχει παρουσιάσει άνοδο και έχει ανέλθει στα 45, και τα περιστατικά είναι και κατόπιν μετάβασης στο εξωτερικό, και κατόπιν επαφής με επιβεβαιωμένα κρούσματα στη χώρα μας.\nΣτις γειτονικές χώρες και τα Βαλκάνια, δεδομένα υπάρχουν μόνο για την Σερβία (1 κρούσμα) και για τη Βόρεια Μακεδονία με 3 κρούσματα.\nΕίναι απορίας άξιο η έλλειψη αναφοράς περιστατικών από την Τουρκία, την Αλβανία και την Βουλγαρία στο διεθνές παρατηρητήριο.\nΑ. Κατατάσσει τις χώρες Κίνα (δεν περιλαμβάνεται Hong Kong, Makau και Taiwan), Ιράν, Νότια Κορέα στο επίπεδο 3, δηλαδή συνιστά σε όλους τους ταξιδιώτες να μην ταξιδεύουν προς τις χώρες αυτές αν δεν είναι απαραίτητο.\nΕπίσης, ειδικά οι ηλικιωμένοι και οι ασθενείς με χρόνιες νόσους είναι σε αυξημένο κίνδυνο σοβαρής ασθένειας.\nΟι ταξιδιώτες πρέπει να αποφεύγουν επαφή με νοσούντες και να πλένουν τα χέρια τους συχνά με σαπούνι και νερό για 20 δευτερόλεπτα τουλάχιστον, ή χρησιμοποιώντας ένα αντισηπτικό με 60% – 95% περιεκτικότητα αλκοόλ.\nΜόλις γυρίσουν πίσω στις ΗΠΑ, θα πρέπει να παραμείνουν στο σπίτι για 14 ημέρες και να απομονωθούν.\nΌσοι από αυτούς εμφανίσουν πυρετό, βήχα ή δύσπνοια, θα πρέπει να επικοινωνήσουν με τις αρμόδιες αρχές, πριν αναζητήσουν ιατρική φροντίδα.\nΒ. Κατατάσσει την Ιαπωνία στο επίπεδο 2, δηλαδή συνιστά στους ηλικιωμένους ταξιδιώτες και σε ασθενείς με χρόνιες νόσους να μην ταξιδεύουν προς τις χώρες αυτές αν δεν είναι απαραίτητο.\nΤο Ευρωπαϊκό Κέντρο Πρόληψης και Ελέγχου Νοσημάτων αξιολογεί καθημερινά τον κίνδυνο λοίμωξης από το νέο κορωνοϊό και εκδίδει καθημερινές αναφορές κινδύνου (ecdc.europa.eu).\nΟ κίνδυνος λοίμωξης από COVID-19 για τους πολίτες της Ευρώπης θεωρείται μέτριος προς υψηλός.\nΗ συντριπτική πλειοψηφία των μέχρι σήμερα διαγνωσμένων περιστατικών είχαν ιστορικό ταξιδιού στην Ιταλία ή σε άλλες χώρες με συρροή κρουσμάτων ή είχαν έρθει σε επαφή με επιβεβαιωμένα κρούσματα που είχαν ταξιδέψει.\nΩστόσο, υπάρχουν και περιπτώσεις όπου η αλυσίδα μετάδοσης δεν είναι σαφής και αυτό προκαλεί ανησυχία για τη δυναμικότητα μετάδοσης του SARS-CoV-2.\n– Ο κίνδυνος λοίμωξης θεωρείται χαμηλός προς μέτριος σε χώρες της Ευρώπης χωρίς επιβεβαιωμένα κρούσματα ή με πολλαπλά εισαγόμενα κρούσματα ή με περιορισμένη τοπική μετάδοση.\nΒεβαίως αυτό προϋποθέτει την αυστηρή επιδημιολογική επιτήρηση του COVID-19 από τις αρμόδιες υγειονομικές αρχές στις χώρες αυτές.Ο κίνδυνος λοίμωξης θεωρείται υψηλός σε περιοχές με εκτεταμένη τοπική μετάδοση.\nΕπιπλέον, δεν είναι σαφές πόσα ασυμπτωματικά ή ολιγοσυμπτωματικά άτομα παραμένουν αδιάγνωστα ενώ συμβάλλουν στη μετάδοση.\n– Ο κίνδυνος εμφάνισης συρροής κρουσμάτων και σε επιπλέον χώρες της Ευρώπης θεωρείται μέτριος προς υψηλός.\nΌπως και στην περίπτωση της χώρας μας, η «εισαγωγή» κρουσμάτων από άλλες χώρες μπορεί να προκαλέσει με σχετική ευκολία στη συρροή περιστατικών.\nΗ πραγματική πρόκληση έγκειται στην έγκαιρη αναγνώριση, ιχνηλάτηση και απομόνωση, στην προστασία των πιο ευπαθών ομάδων του πληθυσμού και στην πρόληψη της έκθεσης του υγειονομικού προσωπικού.\n– Ο κίνδυνος εκτεταμένης και παρατεινόμενης μετάδοσης του COVID-19 στην Ευρώπη τις επόμενες εβδομάδες είναι μέτριος προς υψηλός.\nΌλο και περισσότερες χώρες ανακοινώνουν νέα κρούσματα και συρροή κρουσμάτων, καθώς και κρούσματα που είχαν ταξιδέψει σε χώρες που μέχρι πρότινος δεν είχαν μεγάλο αριθμό καταγεγραμμένων κρουσμάτων όπως το Ισραήλ.\nΤα μέτρα απομόνωσης και περιορισμού είναι πολύ σημαντικά και επιβραδύνουν την εξέλιξη της επιδημίας αλλά δε φαίνεται να την αναχαιτίζουν πλήρως.\n– Ο κίνδυνος για την επιβάρυνση του συστήματος υγείας στην Ευρώπη τις επόμενες εβδομάδες θεωρείται μέτριος προς υψηλός.\nΗ προβλεπόμενη αύξηση των κρουσμάτων, η ανάγκη για έλεγχο πολλαπλάσιου αριθμού δειγμάτων και η νοσηλεία μεγάλου αριθμού ασθενών αποτελούν πρόκληση για την ανταπόκριση των εθνικών συστημάτων υγείας.\nΠρόκειται για τα πιο σημαντικά επιδημιολογικά δεδομένα που διαθέτουμε, αφού αφορούν 72314 περιστατικά στην Κίνα.\nΤα σημαντικότερα στοιχεία συνοψίζονται στα εξής: από τις 72314 περιπτώσεις το 62% ήταν επιβεβαιωμένα κρούσματα, το 22% ήταν ύποπτα κρούσματα, το 15% είχαν διαγνωσθεί μόνο με βάση την κλινική εικόνα και το 1% ήταν ασυμπτωματικοί φορείς.\nΣημαντικό είναι ότι το 3.8% των περιπτώσεων ήταν εργαζόμενοι σε υγειονομικές δομές και από αυτούς το 14.8% ήταν σε σοβαρή ή κρίσιμη κατάσταση, ενώ κατεγράφησαν και 5 θάνατοι.\nΑυτά τα στοιχεία τονίζουν την αναγκαιότητα πρόνοιας και αυστηρής επιτήρησης των μέτρων ατομικής προστασίας σε όλες τις υγειονομικές δομές.\nΜέχρι πρόσφατα, υπήρχε η εκτίμηση ότι τα παιδιά έχουν πολύ μικρότερες πιθανότητες να εμφανίσουν σοβαρά συμπτώματα όταν μολυνθούν, σε σχέση με τους μεγαλύτερης ηλικίας ανθρώπους.\nΌμως δεν ήταν σαφές αν τα παιδιά κολλάνε πιο δύσκολα το νέο κορωνοϊό ή αν ο οργανισμός τους καταπολεμά πιο αποτελεσματικά τη λοίμωξη.\nΣύμφωνα με δήλωση του επιδημιολόγου Τζάστιν Λέσλερ της Σχολής Δημόσιας Υγείας του Πανεπιστημίου Johns Hopkins της Βαλτιμόρης στο περιοδικό Nature και τη προδημοσίευση στο (medRXiv Bi et al. Epidemiology and Transmission of COVID-19 in Shenzhen China: Analysis of 391 cases and 1,286 of their close contacts), τα παιδιά είναι εξίσου πιθανό να μολυνθούν αλλά δεν εμφανίζουν σοβαρά συμπτώματα και επιπλοκές.\nΣτη μελέτη παρακολουθήθηκαν 391 διαγνωσθέντες με Covid-19, καθώς και 1.286 στενές επαφές τους με βάση την αντίστοιχη ιχνηλάτηση.\nΤα παιδιά κάτω των δέκα ετών που εκτίθενται στον ιό έχουν σχεδόν τον ίδιο κίνδυνο να μολυνθούν σε σύγκριση με τους μεγαλύτερους.\nΑπό τα μικρά παιδιά που περιλαμβάνονταν στην ομάδα των στενών επαφών των ασθενών, το 7% διαγνώστηκαν στη συνέχεια με τον ιό, έναντι 8% μεταξύ των ατόμων μεγαλύτερης ηλικίας.\nΩστόσο, δεν έχει αποσαφηνιστεί ο ρόλος των παιδιών στην αλυσίδα μετάδοσης,αν και με βάση τα έως τώρα δεδομένα φαίνεται ότι το κλείσιμο των σχολικών μονάδων όταν και όπου κριθεί απαραίτητο συμβάλλει τουλάχιστον στην καθυστέρηση της μετάδοσης.\nΝα υπογραμμιστεί ότι στην Κίνα δεν παρατηρήθηκε κανένας θάνατος σε παιδιά κάτω των 9 ετών.\n– Δεν έχουμε πληροφορίες από δημοσιευμένες επιστημονικές εκθέσεις σχετικά με την ευαισθησία των εγκύων γυναικών στο COVID-19.\nΟι έγκυες γυναίκες παρουσιάζουν ανοσολογικές και φυσιολογικές αλλαγές που θα μπορούσαν να τις καταστήσουν πιο ευαίσθητες στις συμπεριλαμβανομένου του COVID-19.\nΟι έγκυες γυναίκες ενδέχεται επίσης να διατρέχουν κίνδυνο σοβαρών ασθενειών, νοσηρότητας ή θνησιμότητας σε σύγκριση με τον γενικό πληθυσμό, όπως παρατηρήθηκε σε περιπτώσεις άλλων σχετιζόμενων λοιμώξεων από κορωνοϊό και άλλες ιογενείς αναπνευστικές λοιμώξεις, όπως η γρίπη, κατά τη διάρκεια της εγκυμοσύνης.\n– Το αν η έγκυος γυναίκα με COVID-19 μπορεί να μεταδώσει τον ιό που προκαλεί τη λοίμωξη COVID-19 στο έμβρυο ή το νεογνό μέσω άλλων οδών κάθετης μετάδοσης (πριν, κατά τη διάρκεια ή μετά τον τοκετό) είναι ακόμη άγνωστο.\nΩστόσο, σε πρόσφατα δημοσιευμένες μικρές σειρές περιστατικών βρεφών που γεννήθηκαν από μητέρες με το COVID-19 σε κανένα από τα βρέφη δεν ανιχνεύτηκε ο ιός SARS-Cov-2 που προκαλεί τη λοίμωξη COVID-19.\nΕπιπλέον, ο ιός δεν ανιχνεύθηκε σε δείγματα αμνιακού υγρού.\nΜε βάση περιορισμένες αναφορές περιπτώσεων, έχουν αναφερθεί ανεπιθύμητα αποτελέσματα για τα βρέφη (π.χ. πρόωρος τοκετός) που γεννήθηκαν από μητέρες θετικές για COVID-19 κατά τη διάρκεια της εγκυμοσύνης.\nΩστόσο, δεν είναι ξεκάθαρο ότι αυτά τα αποτελέσματα σχετίζονταν με τη μητρική λοίμωξη και αυτή τη στιγμή δεν είναι γνωστός ο κίνδυνος αυτός.\nΔεν υπάρχουν διαθέσιμες πληροφορίες σχετικά με τη μετάδοση του νέου κορωνοϊού μέσω του μητρικού γάλακτος.\nΣε περιορισμένες περιπτώσεις που έχουν αναφερθεί μέχρι σήμερα, δεν βρέθηκαν στοιχεία ιού στο μητρικό γάλα γυναικών με COVID-19.\nΩστόσο, ανιχνεύθηκαν αντισώματα κατά του SARS-CoV-2 σε τουλάχιστον ένα δείγμα.\nΕίναι σημαντική η διεθνής προσπάθεια για την ανάπτυξη εμβολίων έναντι του SARS-CoV-2 και ήδη έχει προγραμματιστεί η έναρξη κλινικών μελετών φάσης 1 εντός της άνοιξης για τουλάχιστον δύο υποψήφια εμβόλια.\nΗ βιοπληροφορική και οι νέες τεχνολογίες όπως πλατφόρμες νανοσωματιδίων ανασυνδυασμένων πρωτεϊνών και εμβόλια αγγελιαφόρου RNA, παρέχουν σημαντικές προοπτικές ερευνητικής δραστηριότητας και επιλογής του καταλληλότερου εμβολίου.\nΒεβαίως, ακόμα και με ενθαρρυντικά αποτελέσματα και επιταχυνόμενη διαδικασία έγκρισης δεν αναμένουμε να υπάρχει ευρέως διαθέσιμο εμβόλιο σε λιγότερο από μερικούς μήνες με ένα έτος από σήμερα.\nΒέβαια αυτό τελεί υπό την προαίρεση ότι ο ιός SARS-Cov-2 δεν θα υποστεί μεταλλάξεις μέσα στους προτεινόμενους επιτόπους-στόχους.\nΓια το λόγο αυτό, η διαρκής μοριακή ταυτοποίηση των στελεχών του ιού που αναγνωρίζονται στους ασθενείς καθώς εξαπλώνεται η επιδημία έχει ιδιαίτερη σημασία για την καθοδήγηση της ανάπτυξης νέων εμβολίων.\nΔιαθέσιμα στοιχεία για 35 θεραπευτικές προσπάθειες από πολλές εταιρείες υπάρχουν εγγεγραμμένες στο Chinese Clinical Trial Registry και στην Αμερικάνικη βάση ClinicalTrials.gov – genengnews.com.\nΠροηγούμενο άρθροΚοροναϊός: Κλειστά σχολεία Τρίτη 10/3 – Δείτε τη νέα λίστα\nΕπόμενο άρθροΈβρος: Άνοιξε το φράγμα η Βουλγαρία, ανέβηκε η στάθμη του ποταμού (video)


Coco, Ένις - Κριτικές εστιατορίων - TripAdvisor\nΝο 26 από 75 Εστιατόρια - Ένις}\n5 Barrack Street, Ένις, Ιρλανδία\nΌμορφη διακόσμηση και ατμόσφαιρα.\nΝόστιμο φαγητό. Καλή σχέση ποιότητας/τιμής!\nΕξαιρετικό φαγητό και την καλύτερη εξυπηρέτηση! 👍\nΟριστική αντίχειρες ups.\nΔιεύθυνση: 5 Barrack Street, Ένις, Ιρλανδία\nΑριθμός τηλεφώνου: +353 65 686 8168


Καραντίνα… Η Χρυσή μας ευκαιρία – SPARTACUS.GR\nΕκεί που ο καθένας από εμάς κάνει σχέδια για το μέλλον και θεωρεί τα πάντα δεδομένα και άμεσα ελεγχόμενα, όλα ξαφνικά ανατρέπονται.\nΚαι τότε μας καταβάλει το άγχος, η αγωνία, ο φόβος και ενίοτε ο πανικός.\nΓιατί συμβαίνει αυτό; Γιατί σε εμένα; Γιατί τώρα;\nΤα άλλοτε σπουδαία και σημαντικά, αρχίζουν να φθείρουν ή να καταρρέουν και το μόνο που προέχει είναι η εξασφάλιση της επιβίωσης και της ατομικής μας υγείας.\nΚαι ενώ όλοι γκρινιάζαμε και παραπονιόμασταν ότι δεν έχουμε ελεύθερο χρόνο για να γυμναστούμε, να φάμε σωστά, να ξεκουραστούμε, να διαβάσουμε, να παίξουμε με τα παιδιά μας, να επικοινωνήσουμε με φίλους, τώρα και πάλι γκρινιάζουμε…\nΓιατί μέσα στην καραντίνα της οικίας, αντί να γαληνέψουμε και να αφουγκραστούμε την εσωτερική μας φωνή η οποία απαιτεί απομόνωση και σιωπή για να προσφέρει λύσεις, εμείς δεν αντέχουμε τον περιορισμό και αισθανόμαστε και πάλι αδικημένοι.\nΠόσο δύσκολο τελικά είναι να αντικρίσει κανείς τον αληθινό του εαυτό, τον οποίο έχει για χρόνια λησμονήσει και πλέον δεν τολμά καν να ξανασυναντήσει;\nΘεωρούμε όσα βιώνουμε συνωμοσία των λίγων εναντίων των πολλών. Βλέπουμε και πάλι παντού εχθρούς που θέλουν τον αφανισμό μας.\nΌσοι «νοιάζονται» για εμάς σπεύδουν να μας τρομοκρατούν για επερχόμενη αποκάλυψη, για προφητείες αγίων, για πείνα, πολέμους, πληθυσμιακό έλεγχο, εμβόλια και ψηφιακές ταυτότητες.\nΜεταθέτουμε και επιρρίπτουμε συνεχώς ευθύνες σε τρίτους, χωρίς να αναλογιζόμαστε ότι στα πάντα έχουμε συμμετοχή και ευθύνη όλοι μας ανεξαιρέτως.\nΠαντού φόβος, αγωνία, τρομολαγνεία.\nΜια κατάσταση που αντιπροσωπεύει την πλειοψηφία των Ελλήνων.\nΠού είναι λοιπόν η λογική κρίση μας; Πού είναι η ανθρώπινη αισιοδοξία και ελπίδα; Πού είναι η αγάπη και η εμπιστοσύνη στον συνάνθρωπο και στη θεία Πρόνοια;\nΔηλώνω κατηγορηματικά ότι δεν πρόκειται ποτέ να συνδράμω στο αρνητικό κλίμα των ημερών όπου κανείς δεν βλέπει ευκαιρία αλλά μόνο κρίση.\nΝιώθω γαλήνη και ηρεμία γιατί αυτή την κρίσιμη περίοδο μάς δίνεται ακόμη μια τεράστια ευκαιρία.\nΜια νέα, χρυσή ευκαιρία να αφ-υπνιστούμε και να μετα-νοήσουμε.\nΜια χρυσή ευκαιρία να αξιοποιήσουμε τον κατ’ οίκον περιορισμό (καραντίνα) προς όφελός μας.\nΑς αναλογιστούμε την προσωπική μας ευθύνη για όσα βιώνουμε και ας υποσχεθούμε ότι θα αλλάξουμε.\nΝα αλλάξουμε τρόπο σκέψης, τρόπο συμπεριφοράς, τρόπο ζωής και τρόπο διατροφής.\nΓιατί το οφείλουμε στον εαυτό μας, στην οικογένειά μας, στους φίλους μας, στους συνανθρώπους μας, στον πλανήτη που μας φιλοξενεί και κυρίως στον Δημιουργό που συνεχίζει να μας τροφοδοτεί με το υπέρτατο ΔΩΡΟ.\nΤην ίδια τη Ζωή!\nΘεωρώ ότι τώρα είναι η πιο κατάλληλη εποχή για να αποκτήσετε γνώση στο πώς να προασπίσετε την ατομική σας υγεία και την υγεία της οικογένειάς σας.\nΕτικέτες: αγωνίααλλεργίεςαναπνευστικές παθήσειςεμβόλιαΚορονοϊόςτρομολαγνείαφόβοςψηφιακές ταυτότητες\nΠροηγουμενοΠροηγ. άρθρο:Πώς να Επιβιώσεις σε οποιαδήποτε Επιδημία – ΠανδημίαΕπομενοΕπόμ. άρθρο4 Οφέλη των Kettlebells


[email protected] (Enikonomia.gr) http://www.enikonomia.gr/timeliness/227840,skourletis-i-kyvernisi-katefthynei-to-yperpleonasma-stous-poly-li.html http://media.enikonomia.gr/data/photos/resized/125_227840_0fc4bc250c-bf5957ea50f2a9e7.jpg Την άποψη ότι η κυβέρνηση κατευθύνει το υπερπλεόνασμα στους λίγους μέσω των φοροαπαλλαγών, εξέφρασε ο γραμματέας της Κεντρικής Επιτροπής του ΣΥΡΙΖΑ ... 12/17/2019 2:43:51 PM 12/17/2019 2:43:51 PM\nδημοσιεύθηκε: 17/12/2019 14:43\n«Έχουμε ένα πετσόκομμα του κοινωνικού μερίσματος, πράγμα που δείχνει, αυτό το δημοσιονομικό χώρο, αυτό το κομμάτι των υπερπλεονασμάτων που πέτυχε η ελληνική κοινωνία, πού τα κατευθύνει η παρούσα κυβέρνηση. Και τα κατευθύνει σε φοροαπαλλαγές στους πολύ λίγους και στο 2,5% των επιχειρήσεων όπου πηγαίνει το 80% των φοροαπαλλαγών», είπε, υπογραμμίζοντας ότι η κυβέρνηση θέλει να καταργήσει το μέτρο της 13ης σύνταξης.\n«Το Πάσχα είχαμε ένα μόνιμο διαρθρωτικό μέτρο, ήταν η 13η σύνταξη γι' αυτούς που παίρνουν μέχρι 500 ευρώ και ποσοστιαία για τους υπόλοιπους. Ήταν κάτι που θα δινόταν από εδώ και πέρα εις το διηνεκές. 'Αλλο αν η κυβέρνηση θέλει τώρα να το καταργήσει, για κατάργηση μιλάμε, άρα είναι η πρώτη πράξη μείωσης των συντάξεων».\nΣε ό,τι αφορά τις εξελίξεις στα ελληνοτουρκικά, ο Π. Σκουρλέτης χαρακτήρισε «αμήχανη» τη στάση της κυβέρνησης στα εθνικά ζητήματα. «Έχουμε κάποιες αντιφατικές δηλώσεις, κάποιες δηλώσεις περί κατευνασμού της Τουρκίας, περί αμοιβαίας υποχώρησης. Μα δεν ζήτησε τίποτα η Ελλάδα, η Τουρκία είναι αυτή η οποία έχει παράλογες απαιτήσεις», σημείωσε, ενώ έκανε λόγο για «αντιφατικές διαρροές από το Υπουργείο Εξωτερικών και από το Υπουργείο 'Αμυνας σε σχέση με τα μόνιμα μέτρα οικοδόμησης εμπιστοσύνης». Επιπλέον, κατηγόρησε την κυβέρνηση ότι «δεν προσπάθησε να αξιοποιήσει έγκαιρα αυτό το οποίο είχε υπάρξει ως απόφαση στο ευρωπαϊκό επίπεδο για την ανάγκη λήψης μέτρων εις βάρος της Τουρκίας». «Εμείς έχουμε συμφέρον να εμπλέκουμε πάντοτε την Τουρκία στο τραπέζι του διαλόγου. Διάλογος, διπλωματία μέχρι τέλους. Αυτή είναι η προτεραιότητά μας», τόνισε.\nΣχετικά, δε, με το ενδεχόμενο αύξησης της στρατιωτικής θητείας, σχολίασε πως «όταν ένας νέος άνθρωπος έχει τελειώσει την εκπαίδευσή του και σχεδιάζει τις σπουδές του, τα μεταπτυχιακά του, δεν μπορείς να τον αποκόπτεις και να πηγαίνει σε μία θητεία η οποία, πολλές φορές, είναι και αντιπαραγωγική και άχαρη». «Θα μπορούσαμε να την αξιοποιήσουμε με έναν άλλο τρόπο. Και εκεί έχει λόγο, όχι μόνο η στρατιωτική ηγεσία, αλλά συνολικά η πολιτεία», ανέφερε.\nΕξάλλου, αναφερόμενος στις παρεμβάσεις από πρώην πρωθυπουργούς, σημείωσε ότι «και η φάση της πρωθυπουργίας Σημίτη και η φάση της πρωθυπουργίας Κώστα Καραμανλή και η φάση της πρωθυπουργίας Γιώργου Παπανδρέου, έχουν κλείσει τον κύκλο τους. Ο κόσμος έχει βγάλει τα συμπεράσματά του και τους έχει κατατάξει εκεί που πρέπει».\n#ΥΠΕΡΠΛΕΟΝΑΣΜΑ #ΣΚΟΥΡΛΕΤΗΣ #ΦΟΡΟΣ


CLOPYPASTE: «Έφυγε» ο ηθοποιός Τόμας Πρωτόπαπας\n«Έφυγε» ο ηθοποιός Τόμας Πρωτόπαπας\nΗ ελπίδα χάθηκε χθες (21/5/2013), λίγο πριν από τις 20:00. Ο Τόμας Πρωτόπαπας έχασε τη μάχη με τον θάνατο, σκορπίζοντας τη θλίψη, όχι μόνο στην οικογένειά και τους γιατρούς που καρδιοχτυπούσαν στο πλευρό του, αλλά και σε όλους όσοι τον επισκέπτονταν για να του δώσουν τη θετική τους ενέργεια.\nΟ ηθοποιός γεννήθηκε στις 19 Ιανουαρίου του 1988 στη Βρετανία, ξεκινώντας καριέρα μοντέλου σε ηλικία 14 ετών, ενώ αργότερα αποφάσισε να ασχοληθεί με την υποκριτική. Στο ευρύ κοινό έγινε γνωστός μέσα από τα μουσικά κανάλια MΑD και MTV Greece, στα οποία ήταν παρουσιαστής, ενώ στον κινηματογράφο συμμετείχε στην ταινία «Ρόδα, τσάντα και κοπάνα».\nΤο 2012 ο Τόμας Πρωτόπαπας συμμετείχε στην τηλεοπτική σειρά του Mega «Οι Βασιλιάδες», ενώ πριν το τραγικό τροχαίο ατύχημα είχε κλείσει συμφωνία για τη συμμετοχή του στην εκπομπή του καναλιού "Dr. Cook".\nΠηγή: enikos.gr - megatv.com - ClopYPastE.gr - ClopYandPastE.gr - ClopYandPastE.blogspot.com


Η ναυαρχίδα των router.\nΈχεις αναρωτηθεί ποτέ ποιο είναι το σημαντικότερο κομμάτι ενός έξυπνου σπιτιού; Μα, φυσικά, το router. Είναι, βλέπεις, το σημείο στο οποίο συγκεντρώνονται όλες οι υπηρεσίες που χρησιμοποιείς καθημερινά, όπως το Internet και η τηλεφωνία, καθώς και το σημείο στο οποίο συνήθως «αναφέρονται» όλες οι έξυπνες συσκευές του χώρου σου. Όπως καταλαβαίνεις, το router έχει νευραλγικό ρόλο στην ποιότητα της smart home εμπειρίας που θα απολαμβάνεις -και όσο περισσότερες συσκευές με ασύρματη συνδεσιμότητα υπάρχουν στον χώρο, τόσο υψηλότερες είναι και οι απαιτήσεις.\nΤο πανίσχυρο FRITZ!Box 7590 (€299) συνδυάζει ιδανικά τον κομψό σχεδιασμό με την τεχνολογία αιχμής. Μπορεί να χρησιμοποιηθεί σε οποιαδήποτε DSL γραμμή και είναι έτοιμο για το μέλλον, καθώς υποστηρίζει ταχύτητες VDSL έως 300Mbps, ενώ είναι συμβατό με PSTN και ISDN γραμμές αλλά και τη νέας γενιάς ευρυζωνική τηλεφωνία. Το έξυπνο Wi-Fi του βασίζεται στο ταχύτατο Wireless AC με Multi-User MIMO για ταχύτητες έως 1733Mbit/s στη μπάντα των 5GHz και έως 800Mbit/s στην μπάντα των 2.4GHz. Σε απλά ελληνικά, αυτό σημαίνει πως τα βίντεο, η μουσική και οι φωτογραφίες διανέμονται ταχύτατα στις συσκευές του οικιακού δικτύου και πως εξασφαλίζεται το bandwidth που κάθε συσκευή χρειάζεται.\nΑυτό που κάνει, ωστόσο, το FRITZ!Box 7590 να ξεχωρίζει, είναι πως δεν περιορίζεται στις τυπικές λειτουργίες ενός router. Χάρη στο FRITZ!OS, το προηγμένο, έξυπνο λειτουργικό σύστημα του FRITZ!Box, προσφέρει λειτουργίες που μέχρι τώρα δε μπορούσες να φανταστείς! Μέσα από ένα απλό και κατανοητό περιβάλλον χρήστη, έχεις τη δυνατότητα να προγραμματίσεις τις ώρες κατά τις οποίες θα είναι ενεργό το Wi-Fi, να ελέγξεις ποιες ιστοσελίδες επισκέπτεται το παιδί σου και πόση ώρα μπορεί να παραμένει online και να εξασφαλίσεις πρόσβαση στο Internet για τους καλεσμένους σου χωρίς να έχουν πρόσβαση στο οικιακό σου δίκτυο. Επιπλέον, μπορείς να λαμβάνεις fax απευθείας στο κινητό σου, να έχεις αυτόματο τηλεφωνητή, να πραγματοποιείς κλήσεις μέσω του smartphone σου από τη σταθερή σου γραμμή και πολλά άλλα! Οι δυνατότητες που προσφέρει το FRITZ!Box 7590 είναι πραγματικά ασυναγώνιστες.\n+ ΠΡΟΣΘΕΣΕ ΚΙ ΑΥΤΟ\nΠερισσότερα από ένα ασύρματο τηλέφωνο\nTo ασύρματο τηλέφωνο FRITZ!Fon C5 είναι το ιδανικό συμπλήρωμα για το FRITZ!Box 7590 -και εντυπωσιάζει με την εμφάνιση και τα πλούσια χαρακτηριστικά του. Η αρχική του οθόνη μπορεί να απεικονίζει απλώς την ώρα σε ένα ρετρό αναλογικού τύπου ρολόι, πληροφορίες για τις πρόσφατες κλήσεις ή λεπτομερή δεδομένα από το FRITZ!Box, όπως την κατάσταση της σύνδεσης και τις συσκευές που χρησιμοποιούν εκείνη τη στιγμή το ασύρματο δίκτυο! Η επιλογή είναι δική σου. Παράλληλα, υποστηρίζει HD τηλεφωνία για κρυστάλλινο ήχο και διαθέτει μια εξαιρετικά ευκρινή (118 ppi) έγχρωμη οθόνη και φωτιζόμενο πληκτρολόγιο για άνετη χρήση ακόμα και στο απόλυτο σκοτάδι. Επιπλέον, με το C5 μπορείς να διαβάζεις και να απαντάς emails, να διαβάζεις RSS feeds και να ακούς web radio και podcasts! Ενσωματώνει επίσης τα πιο σύγχρονα πρότυπα κρυπτογράφησης, για απόλυτη ασφάλεια στις συνομιλίες σου.\nΠερισσότερα σε αυτή την κατηγορία: « TP-Link Mobile Wi-Fi\tTP-Link Wi-Fi Smart Plugs »


Εργατική Αλληλεγγύη - Ασράφ Χάσνο: Η στέρηση ιθαγένειας δολοφονεί\nΖητάμε κάτι το αυτονόητο. Κάποιοι συνάδελφοί μας μετανάστες σε άλλες χώρες αν ακούσουν τι ζητάμε εμείς εδώ θα γελάνε μαζί μας. Ζητάμε ιθαγένεια για τα παιδιά των μεταναστών. Για τα παιδιά που γεννήθηκαν στην Ελλάδα, φοιτούν σε ελληνικά σχολεία και διδάσκονται την ιστορία του ελληνικού έθνους.\nΑυτά τα παιδιά είναι υποχρεωμένα σήμερα με τους νόμους που πάνε να υποβάλουνε ή να γυρίσουν πίσω στις πατρίδες τους σαν ξένοι και εκεί ή να μείνουν εδώ και να βρίσκονται στο περιθώριο. Ζητάμε το αυτονόητο από όλους τους πολιτικούς φορείς. Ιθαγένεια για όλα τα παιδιά των μεταναστών.\nΠριν μερικές μέρες σαν Συριακή Κοινότητα θρηνήσαμε και θάψαμε επτά Σύριους μετανάστες που πνίγηκαν στη Λέσβο. Ανάμεσα στους επτά υπήρχαν δύο παιδιά που είχαν γεννηθεί στην Ελλάδα. Είχαν αναγκαστεί όμως να γυρίσουν πίσω λόγω οικονομικής κρίσης. Πήγαν στη Συρία, αλλά στη συνέχεια εκεί άρχισε ο πόλεμος και αναγκαστήκανε να γυρίσουνε πίσω. Γυρίσανε με ένα φουσκωτό με αποτέλεσμα να μην ξέρουμε τι έγινε στο πέλαγος και πνίγηκαν. Αυτά τα παιδιά που είχαν γεννηθεί στην Ελλάδα αν είχαν πάρει ιθαγένεια θα είχαν έρθει με αεροπλάνο ή με άλλο μέσο. Δεν θα είχαν έρθει με φουσκωτό για να πνιγούν.\nΓι’ αυτό πρέπει η αλληλεγγύη να μην μείνει σύνθημα, να την εκφράσουμε με κάθε μέσο, κάθε μέρα στους δρόμους, στις δουλειές μας, στα σχολεία, στα πανεπιστήμια, παντού. Έχουμε ανάγκη μόνο την αλληλεγγύη, για αυτό λέγαμε πάντα η αλληλεγγύη είναι το όπλο των λαών.\nΑσράφ Χάσνο, Σύλλογος Ελεύθερων Απόδημων Σύριων


Κυριακή, 30 Σεπτεμβρίου 2018 16:20\tTennisnews Team\nO Yoshihito Nishioka βρίσκεται στο Νο. 171 της παγκόσμιας κατάταξης, πριν από μια εβδομάδα έπαιζε στα προκριματικά του Shenzhen Open και σήμερα κατέκτησε τον πρώτο του τίτλο στην Σεντσέν της Κίνας!\nΣε έναν κλειστό τελικό μέχρι και το φινάλε, ο Yoshihito Nishioka κέρδισε τον Pierre-Hugues Herbert με 7-5, 2-6, 6-4 και αναδείχθηκε πρωταθλητής στο Shenzhen Open της Κίνας.\nΠροερχόμενος από το ταμπλό των προκριματικών, ο 23χρονος Ιάπωνας, Νο. 171 στην παγκόσμια κατάταξη, πέτυχε 7 νίκες αυτή την εβδομάδα στην Σεντσέν και κατέκτησε πανάξια τον πρώτο τίτλο της καριέρας του, στο ATP Tour. Ήταν επίσης η πρώτη φορά που βρέθηκε σε έναν τελικό ΑΤΡ. Για τον Herbert ήταν η 2η φορά, καθώς ήταν φιναλίστ και στο Winston-Salem, το 2015.\nO Γάλλος, ο οποίος θυμίζουμε είχε αποκλείσει τον Στέφανο Τσιτσιπά στον 1ο γύρο του τουρνουά, τελείωσε το ματς με 12 άσους, έκανε όμως και 9 διπλά λάθη, μένοντας σε χαμηλά ποσοστά γενικά από τη γραμμή του σερβίς. Στα πρώτα του σερβίς κέρδισε το 68% των πόντων (43/63) και στα δεύτερα μόλις το 39% (17/44), με αποτέλεσμα να έρθει αντιμέτωπος 12 φορές με break point και τις 8 απ' αυτές να υποστεί break!\nΟ Nishioka προηγήθηκε με 7-5, 2-0 στο ξεκίνημα του 2ου σετ, αλλά ο Herbert κέρδισε 7 games στη σειρά, για να πάρει το 2ο σετ με 6-2 και να προηγηθεί με 1-0 στο 3ο σετ. Ο Ιάπωνας έκανε break στο 5ο game του αποφασιστικού σετ και απέκτησε προβάδισμα με 3-2, διατηρώντας το έως και το τέλος. Στο 9ο game είχε 3 χαμένα championship points για το 6-3 και τελικά ολοκλήρωσε το ματς στο 10ο game, στο 5o championship point που είχε συνολικά.\nΜε το σύνολο των 262 "καθαρών" βαθμών που θα προστεθούν στη συγκομιδή του, ο Nishioka θα κερδίσει 77 θέσεις και θα σκαρφαλώσει στο Νο. 94 της παγκόσμιας κατάταξης αύριο. Ο Herbert αναμένεται να βελτιώσει το career high του, καθώς από το Νο. 67 θα ανεβεί στο Νο. 53, με το προηγούμενο ρεκόρ του να είναι το Νο. 63.


Quizdom - Jobs: Καθηγητές για Δημιουργία Εκπαιδευτικού Υλικού - Apply online\nAll jobs → Καθηγητές για Δημιουργία Εκπαιδευτικού Υλικού\nΚαθηγητές για Δημιουργία Εκπαιδευτικού Υλικού\nLearning in a fun way! Αυτό είναι το όραμα της ομάδας του Quizdom, να κάνει τη μάθηση και τη γνώση... παιχνίδι! Το Quizdom είναι σήμερα ένα από τα πιο δημοφιλή παιχνίδια γνώσεων για smartphones και tablets στον κόσμο, με πάνω από 2.000.000 εγγεγραμμένους παίκτες από την Ελλάδα και την υπόλοιπη Ευρώπη, και ένα επιτυχημένο τηλεπαιχνίδι στην ελληνική τηλεόραση. Το Μάιο 2017, το Quizdom κέρδισε το Ελληνικό Βραβείο Επιχειρηματικότητας 2017, για το νέο εκπαιδευτικό παιχνίδι γνώσεων Quizdom Education, ενώ τον Ιούλιο 2017 η εταιρεία εξαγοράσθηκε από τον Γερμανικό όμιλο mobile games, Friends 4 Media Group.\nH νέα εφαρμογή Quizdom Education είναι ένα εκπαιδευτικό παιχνίδι γνώσεων για smartphones και tablets, με ερωτήσεις αποκλειστικά από την ύλη των μαθημάτων των Πανελληνίων εξετάσεων. Το όραμά μας είναι να αποτελέσει σημείο αναφοράς στην εκπαίδευση και να κάνει την προετοιμασία των μαθητών για τις Πανελλήνιες... παιχνίδι!\nΣτα πλαίσια ανάπτυξης της νέας εφαρμογής Quizdom Education, αναζητούμε έμπειρους εκπαιδευτικούς ως εξωτερικούς συνεργάτες.\nΚαθώς το περιεχόμενο (content) είναι σημαντικό τόσο για την ίδια την εφαρμογή όσο και για την επικοινωνία προς τους χρήστες της, οι νέοι μας συνεργάτες θα αναλάβουν για τα μαθήματα της επιλογής τους την πλήρη διαχείριση του περιεχομένου, είτε αυτό αφορά ερωτήσεις για την εφαρμογή είτε άλλο εκπαιδευτικό υλικό (τεστ, βοηθητικό υλικό για τους μαθητές κλπ).\nΤα μαθήματα για τα οποία αναζητούνται συνεργάτες είναι: Φιλολογικά, Μαθηματικά, Χημεία, Φυσική, Βιολογία, Αρχές Οικονομικής Θεωρίας, Ανάπτυξη Εφαρμογών σε Προγραμματιστικό Περιβάλλον.\nΣυγγραφή / έλεγχος / διόρθωση ερωτήσεων για την εφαρμογή (στα μαθήματα της επιλογής τους)\nΕπιμέλεια και προετοιμασία εκπαιδευτικού υλικού για χρήση στα υπόλοιπα κανάλια επικοινωνίας με τους χρήστες (social media, newsletter κλπ)\nΕνημέρωση για νέες εξελίξεις στο χώρο της εκπαίδευσης στα μαθήματα της επιλογής τους (π.χ. αλλαγή ύλης εξετάσεων, νέα βιβλία, αλλαγές στις εξετάσεις κλπ)\nΗ θέση θα συντονίζεται από τον Υπεύθυνο του Quizdom Education.\nΠτυχίο Εκπαιδευτικού σε ένα ή περισσότερα από τα αναφερόμενα μαθήματα\nΕξειδίκευση σε ένα ή περισσότερα από τα αναφερόμενα μαθήματα


Η «χρυσή» δεκάδα! Αυτά τσεκάρουν/σκέφτονται οι άντρες στο πρώτο ραντεβού - CityWoman\nΚι όμως πριν πληρώσει το λογαριασμό και ρίξει για εκατοστή φορά μια ματιά στα οπίσθια σου, σκέφτεται κιόλας. Αλλά τι σκέφτεται;\nΟι άντρες είναι παρεξηγημένοι. Φυσικά και τσεκάρουν τις καμπύλες σου, σαφέστατα κι είναι fan του «φάτε μάτια ψάρια», όμως γρήγορα περνάνε σε ανάλυση συμπεριφοράς...\nΑυτά τα δέκα πραγματάκια έχουν τα αρσενικά στο μυαλό τους όταν βγαίνουν πρώτο ραντεβού!\nΥπάρχουν τρία είδη φωνών. Οι χαμηλές, οι ψιλές και οι προσποιητά γλυκές που θυμίζουν... baby. Σε μερικούς αρέσει, σε μερικούς απλά προκαλεί πονοκέφαλο. Απόφυγε το καλύτερα!\nΣε όλους αρέσει ένα γλυκό χαμόγελο, αλλά οι άντρες παρατηρούν πολύ τον τρόπο που χαμογελάς. Χαμογελάς ευγενικά ή προκλητικά; Όποιος και αν είναι ο τρόπος σου, θα βρει τα θετικά και τα αρνητικά.\nΕίτε θα πει «πώς κυκλοφορεί έτσι» ή «πόσο χαίρομαι που ντύνεται έτσι» αλλά ανεξαιρέτως ΟΛΟΙ οι άντρες παρατηρούν το ντύσιμό σου κι έχουν γνώμη αν είναι κομψό ή όχι.\nΤο μακιγιάζ της είναι…\nΟι άντρες θα σε κρίνουν και με βάση τον τρόπο που έχεις μακιγιάρει το πρόσωπό σου. Μερικοί άντρες θα βρουν το smokey eyes ιδιαίτερα hot, ενώ κάποιοι άλλοι υπερβολικό. Κανείς πάντως δεν θα εκτιμήσει την ώρα που ξόδεψες στον καθρέφτη για να το πετύχεις.\nΈχει αίσθηση του χιούμορ… ή όχι;\nΤο χιούμορ είναι σαν τα παιδιά. Είναι διαφορετικά και το δικό μας νομίζουμε ότι είναι το καλύτερο! Αν μια γυναίκα δεν ανταποκριθεί με αστείο τρόπο στα αντρικά αστεία δεν θα καταφέρει ποτέ να κάνει κάτι με τον άντρα που θέλει. Οι άντρες εκτιμούν μια γυναίκα με καλή αίσθηση στο χιούμορ.\nΘα ακολουθήσει το βλέμμα σου και θα τσεκάρει που έχεις την προσοχή σου. Μπορεί να κοιτάς την έξοδο, τα κοκτέιλ ή τον μπάρμαν. Εκείνος θα καταλάβει πολλά.\nΛες να έχει καταλάβει ότι την κοιτάζω πονηρά;\nΒέβαια και σκέφτονται ερωτικά για σένα από την πρώτη στιγμή. Ακόμα και ο πιο σοβαρός, προσγειωμένος άντρας θα σκεφτεί ότι θέλει να κάνει σεξ μαζί σου στα πρώτα πέντε λεπτά. Αναπόφευκτο.\nΑν φοράς δυνατό άρωμα και βρίσκεται κοντά σου, οι άντρες θα θελήσουν να ξεκινήσουν συζήτηση με το ερώτημα… «βανίλια; κανέλα, σανδαλόξυλο»; Έξαλλου η μυρωδιά είναι σημαντικό στοιχείο αποπλάνησης και σ΄αυτό ένας άντρας ξέρει να κάνει παιχνίδι...\nΕίναι πολύ ευγενική με τον σερβιτόρο\nΟ τρόπος που φέρεσαι στους όλους αποκαλύπτει πολλά για σένα. Στέλνεις πίσω τον σερβιτόρο να σου αλλάξει τον καφέ γιατί δεν είχε αρκετή ζάχαρη ή είσαι πολύ ευγενική ακόμα και όταν δεν είσαι ικανοποιημένη; Αν ισχύει το τελευταίο ο άντρας βάζει ένα τικ στο κουτάκι με την προσωπικότητά σου.\nΓιατί με ρωτάει τι σκέφτομαι;\nΕίναι άντρας και σκέφτεται απλά. Τι δεν καταλαβαίνεις; Οι άντρες σπάνια σκέφτονται τα «γιατί». Δεν θέλουν να βρουν το βαθύτερο νόημα σε κάτι που συνέβη ή να αναλύσουν τους λόγους που είπες κάτι. Απλά σκέφτονται αν κάτι τους άρεσε ή όχι.Η αλήθεια είναι ότι θέλει να το φωνάζουν κιόλας. «Είμαι αυτό που δείχνω» και «πραγματικά δεν σκέφτομαι τίποτα», κάθε φορά που τον ρωτάς «τι έχεις» ή «τι σκέφτεσαι» τον τρελαίνεις!\nΤα 6 κομμάτια- κλειδιά που φοράνε οι πιο διάσημες infuencers


Ας ξαναδιαβαστεί, 35 χρόνια μετά, το περίφημο έργο του Theodore W. Schultz για τον άνθρωπο, την ποιότητα και την επένδυση σε αυτόν. Είναι ό,τι πιο επίκαιρο υπάρχει. Παντελώς άγνωστος στη χώρα μας, αν και νομπελίστας το 1979, είναι ο Theodore W. Schultz (1902-1998), ο οποίος είχε τιμηθεί με το Βραβείο Νόμπελ της Οικονομίας μαζί με τον Άρθουρ Λιούις, για τις εργασίες του στα θέματα της γεωργίας και του ρόλου του ανθρώπινου κεφαλαίου. Είχε δε ειδικότερα δοθεί έμφαση στις εργασίες του για «τα οικονομικά της ποιότητας των πληθυσμών».\nΣτο πλαίσιο αυτό, ο Αμερικανός οικονομολόγος και καθηγητής στα Πανεπιστήμια της Αϊόβα και του Σικάγο, είχε αναπτύξει τη θεωρία των ποιοτικών επενδύσεων στους τομείς της παιδείας και της υγείας, τονίζοντας ότι η ποιότητα αυτών των δύο τομέων σε βάθος χρόνου έχει την ίδια, αν όχι μεγαλύτερη, σημασία στην παραγωγή πλούτου απ’ ό,τι οι παραδοσιακοί συντελεστές παραγωγής. Οι ανθρώπινες δεξιότητες και η ποιότητά τους μπορούν να υπερκαλύψουν τις οποιεσδήποτε ελλείψεις και ανεπάρκειες σε πλουτοπαραγωγικές πηγές όπως η ενέργεια και η αρδεύσιμη γη. Και από την άποψη αυτή, πρέπει να επισημανθεί ότι κορυφαίοι στοχαστές, όπως ο Άνταμ Σμιθ και ο Ντέιβιντ Ρικάρντο, δεν μπόρεσαν να προβλέψουν ότι η εντυπωσιακή ανάπτυξη των δυτικών βιομηχανικών χωρών πρέπει κατά κύριο λόγο να αποδοθεί στην ποιότητα του ανθρώπινου δυναμικού τους.\nΚατά τον Th. W. Schultz, η ποιότητα αυτή -που είναι συνδεδεμένη άμεσα με το σχολείο και το ποιοτικό του επίπεδο- δίνει μεγάλη αξία στον ανθρώπινο χρόνο, ο οποίος, με τη σειρά του, γίνεται και αυτός συντελεστής παραγωγής πλούτου. Δεν είναι έτσι διόλου τυχαίο το γεγονός ότι, στον σημερινό αναπτυγμένο κόσμο, οι τεχνολογικές πρόοδοι ευνοούν την ταχύτητα σε όλα τα επίπεδα και την καθιστούν συγκριτικό πλεονέκτημα. Αν αναλογιστεί κανείς ποιος είναι ο παραγωγικός ρόλος της ταχύτητας στη μεταφορά γνώσεων, τότε καταλαβαίνει πόσο σωστός και διορατικός ήταν πριν από 40 χρόνια ο Schultz.\nΕξάλλου, εξόχως επίκαιρα είναι και αυτά που έγραφε ο διάσημος οικονομολόγος στο βιβλίο του «Επενδύοντας στον Άνθρωπο», όπου τόνιζε ότι οι επενδύσεις στην εκπαίδευση δεν είναι μία απλή κατανάλωση, αλλά η πιο σοβαρή τοποθέτηση στη βελτίωση των επιχειρηματικών δεξιοτήτων του ατόμου, το οποίο έτσι αποκτά σοβαρά ερείσματα δημιουργικότητας και αναζήτησης της καινοτομίας. Συνεπώς, η εκπαίδευση και η ποιότητά της αποτελούν παράγοντα τιθάσευσης των ανισορροπιών που μοιραία προκαλούν οι οικονομικοί νεωτερισμοί.\nΣτη βάση αυτών των απόψεων -που ήταν το προϊόν μακροχρόνιων ερευνών- ο Schultz τόνιζε ότι η ποιοτική προώθηση των εκπαιδευτικών συστημάτων στις υπό ανάπτυξη χώρες υπονομεύεται από τις κατά τόπους γραφειοκρατίες και ελάχιστα δημοκρατικές πολιτικές εξουσίες, οι οποίες φοβούνται τη διάχυση της γνώσης και την εξ αυτής δημιουργία κριτικού πνεύματος. Υπογράμμιζε έτσι ότι η καθυστέρηση των υπό ανάπτυξη χωρών ήταν περισσότερο πρόβλημα ποιότητας του ανθρώπινου δυναμικού τους παρά πλουτοπαραγωγικών πηγών.\nΌντως, από την άποψη αυτή, ο συγγραφέας του «Επενδύοντας στον Άνθρωπο» δεν είχε άδικο - χωρίς αυτό να τον απαλλάξει από αμέτρητες κριτικές και ξόρκια που δέχθηκε, κυρίως από τους ανθρώπους του υπαρκτού ολοκληρωτισμού και των ιδεολογικών συνοδοιπόρων του. Οι οποίοι, βέβαια, ακόμα και σήμερα αδυνατούν να εξηγήσουν γιατί χώρες όπως η Ιαπωνία, η Ελβετία, η Φινλανδία, η Δανία κ.ά., με σχεδόν μηδενικές πλουτοπαραγωγικές πηγές, είναι από τις πλουσιότερες στον κόσμο. Ωστόσο, η απάντηση στην παρατήρηση αυτή είναι σχετικά απλή. Όλες οι παραπάνω χώρες διαθέτουν υψηλής ποιότητας ανθρώπινο δυναμικό και από τα πρώτα στις διεθνείς κατατάξεις εκπαιδευτικά συστήματα. Έχουν έτσι ένα σοβαρό συγκριτικό πλεονέκτημα στο επίπεδο της ποιότητας των ανθρώπων, που μεταφράζεται και σε ποιοτικά ανώτερη επιχειρηματικότητα.\nΑυτή η τελευταία, κατά τον Theodore W. Schultz, είναι προϊόν εκπαιδεύσεως και όχι μιας κάποιας δωρεάς της τύχης. Ναι μεν σε συγκεκριμένα άτομα υπάρχει έμφυτο το επιχειρηματικό ταλέντο, όμως για να γονιμοποιηθεί και να δώσει τα μέγιστα αποτελέσματα έχει ανάγκη και από τη σχετική ποιοτική εκπαίδευση. Ιδιαίτερα δε στις σημερινές κοινωνίες, όπου οι πνευματικές και μορφωτικές δεξιότητες παίζουν καθοριστικό ρόλο.\nΌλες αυτές οι θεμελιακές για την ανάπτυξη και ευημερία πτυχές αγνοήθηκαν προκλητικά, κυρίως στη μεταπολιτευτική Ελλάδα. Συστηματικά, δε, οι κάποιες προσπάθειες που έγιναν για να βελτιωθεί και να ανέβει ποιοτικά το συνολικό εκπαιδευτικό μας σύστημα, πολεμήθηκαν λυσσωδώς από κατεστημένα συμφέροντα και βαθύτατα αντιδημοκράτες πολιτικούς. Έτσι, μέσα σε τριάντα χρόνια, οι παράγοντες αυτοί κατέστρεψαν ολοσχερώς το πνευματικό εποικοδόμημα της χώρας και οδήγησαν προς την πολιτισμική εξαχρείωση μεγάλα τμήματα του πληθυσμού.\nΕίναι λοιπόν επείγον για τη χώρα να ρίξει μεγάλο βάρος στην εκ βάθρων αναμόρφωση του εκπαιδευτικού της συστήματος, να το απελευθερώσει από τη βάρβαρη γραφειοκρατία και να το αφήσει να αναπτυχθεί υπό συνθήκες ανταγωνισμού. Αν αυτό δεν συμβεί εδώ και τώρα, το αύριο των νέων μας αναγγέλλεται άδηλο, αν όχι ζοφερό. Και ήδη τα πρώτα δείγματα μιας οδυνηρής εξέλιξης είναι ορατά.


Κόντρες στους 27 για τις λίστες τρίτων χωρών | Η Εφημερίδα των Συντακτών\nΚόντρες στους 27 για τις λίστες τρίτων χωρών\nΤο άνοιγμα των συνόρων σε τουρίστες από ΗΠΑ και Κίνα, στο επίκεντρο τριβών ανάμεσα στην Επιτροπή και τα διχασμένα κράτη-μέλη ● Νέα απόπειρα συμβιβασμού σήμερα στη σύνοδο των μόνιμων αντιπροσώπων.\nΕντονες διαφωνίες έχουν ξεσπάσει μεταξύ των κρατών-μελών για το αν θα πρέπει ή όχι και υπό ποιες συνθήκες να ανοίξουν τα σύνορα της Ε.Ε. στους πολίτες τρίτων χωρών από την 1η Ιουλίου, όπως έχει προτείνει η Ευρωπαϊκή Επιτροπή. Οι μόνιμοι αντιπρόσωποι των 27 (πρέσβεις) συζητούν το θέμα εδώ και ημέρες, αλλά δεν έχουν βρει προς το παρόν ένα πεδίο συμβιβασμού.\nΜια ομάδα χωρών, ιδίως του Βορρά, αντιμετωπίζει με επιφυλάξεις το άνοιγμα των συνόρων σε τρίτες χώρες από την 1η Ιουλίου, ενώ μια άλλη ομάδα, κυρίως από τον Νότο, που καίγεται για την προσέλκυση τουριστών, τάσσεται υπέρ της πρότασης της Ε.Ε.\nΠροέκυψε, όμως, και μία πολιτική πτυχή, η οποία λαμβάνει όλο και μεγαλύτερες διαστάσεις. Μία λίστα που βρέθηκε στο τραπέζι περιλαμβάνει την Κίνα στις χώρες που θα πρέπει να ανοίξουν τα κοινοτικά σύνορα και αποκλείει τις ΗΠΑ. Αλλο μπέρδεμα, αφού σ’ αυτήν αντιδρούν οι χώρες της Ανατολικής Ευρώπης, οι οποίες έχουν αυξημένα ατλαντικά συναισθήματα.\nΗ Ε.Ε. πρότεινε στις 11 Ιουνίου, μέσω της Σουηδέζας επιτρόπου Ιλβα Γιόχανσον (Εσωτερικές Υποθέσεις), να ανοίξουν τα εξωτερικά σύνορα της Ε.Ε. σε τρίτες χώρες από την 1η Ιουλίου. Τα κράτη-μέλη θα έπρεπε να συμφωνήσουν σε έναν κατάλογο τρίτων χωρών, με κριτήρια κυρίως υγειονομικά, με βάση την εξέλιξη της πανδημίας σε κάθε χώρα, στα οποία προστίθενται φυσικά οι οικονομικο-κοινωνικοί λόγοι.\nΗ Επιτροπή από την πλευρά της θα παίξει τον ρόλο του συντονιστή, όπως επισήμανε χθες ο εκπρόσωπός της Αλνταμπέρ Γενς, σύμφωνα με τον οποίο τα κράτη-μέλη πρέπει να συμφωνήσουν σε μία λίστα με βάση αντικειμενικά υγειονομικά κριτήρια. Και πέταξε το μπαλάκι στα κράτη-μέλη.\nΟι λίστες, όμως, που υποβλήθηκαν είναι πολλές. Αλλες με περιορισμένο αριθμό χωρών και άλλες με αυξημένο αριθμό που αποδίδουν ιδιαίτερη σημασία και στα οικονομικο-κοινωνικά κριτήρια (βλέπε τουρισμός). Διαφορετικές απόψεις υπάρχουν και ως προς τα «αντικειμενικά κριτήρια». Η πρόταση να καθυστερήσει το άνοιγμα των εξωτερικών συνόρων 15 ημέρες (15 Ιουλίου) προσέκρουσε στις αντιρρήσεις των χωρών του Νότου.\nΑλλο αγκάθι, ο αποκλεισμός των ΗΠΑ, λόγω της έξαρσης της πανδημίας, και το «πράσινο φως» στην Κίνα. Οι κατ’ εξοχήν τουριστικές χώρες, ιδίως του Νότου, δεν βλέπουν με καλό μάτι τον αποκλεισμό των Αμερικανών τουριστών. Επίσης, ορισμένες χώρες φοβούνται αντιδράσεις από την άλλη πλευρά του Ατλαντικού, οι οποίες ενδέχεται να επεκταθούν στον εμπορικό τομέα. Επιπλέον, θεωρούν προκλητική ενέργεια προς την Ουάσινγκτον να περιλαμβάνει η τελική λίστα την Κίνα και να μείνουν εκτός οι ΗΠΑ...\nΗ συζήτηση των 27 συνεχίζεται σήμερα με νέα σύνοδο των μόνιμων αντιπροσώπων.\nΤουριστο-εξαρτημένες οι προβλέψεις για την Ελλάδα\nΚάπως βελτιωμένες, αλλά πλήρως εξαρτώμενες από τον τουρισμό, είναι οι οικονομικές προβλέψεις της Κομισιόν για την Ελλάδα. Σύμφωνα με την έκθεση που παρουσιάστηκε χθες στις Βρυξέλλες, η Ευρωπαϊκή Επιτροπή...\nΠακέτο 425 εκατ. στον τουρισμό\nΠηγές του υπουργείο Ανάπτυξης διευκρίνισαν στην «Εφ.Συν.» ότι δεν υπάρχει θέμα άλλου πακέτου ενίσχυσης πέραν των 425 δισ. και ότι η απόκλιση από το ποσό που ενέκρινε η Κομισιόν είναι τυπική.\nΕΛΛΗΝΙΚΗ ΟΙΚΟΝΟΜΙΑ 15.09.2020, 14:04\nΠροσχηματική συμμόρφωση στην ευρωπαϊκή νομοθεσία προστασίας των δικαιωμάτων των επιβατών, ταξιδιωτών και τουριστών συνιστά η τροπολογία τριών άρθρων που κατέθεσαν χθες οι υπουργοί Οικονομικών, Ανάπτυξης,...


Εκλογές 2019: ΨΩΜΑ ΣΤΥΛΙΑΝΗ (ΣΤΕΛΛΑ) Υπ. βουλευτής Α' Πειραιώς με την Ένωση Κεντρώων\nNewsIT / Εκλογες / Εκλογες 2019: ΨΩΜΑ ΣΤΥΛΙΑΝΗ (ΣΤΕΛΛΑ) Υπ. βουλευτης Α’ Πειραιως με την Ενωση Κεντρωων\nΕκλογές 2019: ΨΩΜΑ ΣΤΥΛΙΑΝΗ (ΣΤΕΛΛΑ) Υπ. βουλευτής Α’ Πειραιώς με την Ένωση Κεντρώων\nΒΟΥΛΕΥΤΙΚΕΣ ΕΚΛΟΓΕΣ 2019 – ΨΩΜΑ ΣΤΥΛΙΑΝΗ (ΣΤΕΛΛΑ) ΥΠΟΨ. ΒΟΥΛΕΥΤΗΣ Α’ ΠΕΙΡΑΙΩΣ ΜΕ ΤΗΝ ΕΝΩΣΗ ΚΕΝΤΡΩΩΝ. Αποτελέσματα βουλευτικών εκλογών 2015 και Ευρωεκλογών 2019 στην εκλογική Περιφέρεια Α’ Πειραιώς.\nΒΟΥΛΕΥΤΙΚΕΣ ΕΚΛΟΓΕΣ 2019 – ΨΩΜΑ ΣΤΥΛΙΑΝΗ (ΣΤΕΛΛΑ), Υποψ. βουλευτής Α’ Πειραιώς με την Ένωση Κεντρώων. Δείτε τα αποτελέσματα των βουλευτικών εκλογών 2015 και των Ευρωεκλογών 2019 στην εκλογική Περιφέρεια Α’ Πειραιώς. Στην τελική ευθεία για τις κρίσιμες βουλευτικές εκλογές στις 7 Ιουλίου 2019, το newsit.gr σας μεταφέρει σε καθημερινή βάση όλες τις πολιτικές εξελίξεις και σας ενημερώνει mε συνεχή ροή για όσα συμβαίνουν σε όλη τη χώρα, λίγα μόλις 24ωρα πριν τις εκλογές της 7ης Ιουλίου 2019. Το newsit.gr, προκειμένου να είστε απόλυτα ενημερωμένοι, σας παρουσιάζει όλους τους υποψήφιους βουλευτές όλων των κομμάτων σε όλες τις εκλογικές Περιφέρειες. Στην εκλογική Περιφέρεια Α’ Πειραιώς, στα ψηφοδέλτια, σταυρούς βάζουμε μέχρι 2, ενώ οι βουλευτές που εκλέγονται είναι 6.


Ως ένα πρώτο θετικό και σημαντικό μήνυμα από το Βερολίνο, εκτίμησε ο Πρόεδρος του ΔΗΣΥ το αποτέλεσμα του δείπνου που είχε ο ΓΓ του ΟΗΕ με τους δύο ηγέτες.\nΟι προσπάθειες του Προέδρου είχαν αποτέλεσμα, συνέβαλε και η στάση του Μουσταφά Ακιντζί αλλά και η πρωτοβουλία που ανέλαβε ο ΓΓ, παρά το ότι δεν είχε γίνει κατορθωτή η κατάληξη στους όρους αναφοράς, πρόσθεσε.\nΣε δηλώσεις σήμερα στα γραφεία του ΔΗΣΥ, ο Αβέρωφ Νεοφύτου είπε ότι η ανακοίνωση του ΓΓ του ΟΗΕ και οι δηλώσεις τόσο του Προέδρου Αναστασιάδη όσο και του Μουσταφά Ακιντζί, δημιουργούν «μια έστω και συγκρατημένη αισιοδοξία, ένα άνοιγμα ξανά του παράθυρου ελπίδας για το Κυπριακό. Αυτό που θέλει πιστεύω το σύνολο του κυπριακού λαού, οι προοδευτικοί Τ/κ αλλά και η ολότητα των Ε/κ. Επιτέλους μέσα από τοΝ διάλογο να ξαναδούμε ζωντανή την ελπίδα της επανένωσης του τόπου μας».\nΠαρά το ότι θέλει και επιθυμεί το συντομότερο δυνατόν να έχουμε έστω την άτυπη πενταμερή, στην παρουσία και των εγγυητριών δυνάμεων, δεν εκτιμά – πρόσθεσε - ότι αυτό μπορεί να γίνει κατορθωτό σύντομα.\n«Όχι γιατί δεν το θέλει η δική μας πλευρά, που το ξεκαθάρισε πολλές φορές και το επιθυμεί και προσπαθεί, αλλά είναι τέτοιες οι συνθήκες με τις εγγυήτριες δυνάμεις -και δεν αναφέρομαι στην Ελλάδα- που το βλέπω πολύ χλωμό τις επόμενες εβδομάδες». Ο κ. Νεοφύτου ανέφερε ότι η Αγγλία μπαίνει στην τελική ευθεία των εκλογών και η νέα κυβέρνηση πρέπει να διαχειριστεί το θέμα του Brexit.\n«Δεύτερον, ρητορικό είναι το δικό μου ερώτημα, με τη σχέση όπως έχει εξελιχθεί του Τ/κ ηγέτη με τον Ερντογάν τους τελευταίους μήνες, θεωρούμε ότι η Τουρκία θα επιθυμούσε να βρεθεί στο ίδιο τραπέζι τώρα με τον Μουσταφά Ακιντζί; Και πριν από τις ψευδοεκλογές στα κατεχόμενα;», είπε.\nΣημειώνοντας την αναφορά χθες βράδυ του Προέδρου της Δημοκρατίας ότι είναι ένα πρώτο θετικό βήμα, ο κ. Νεοφύτου είπε ότι πρέπει να κρατήσουμε θετικό και το πολιτικό κλίμα στη δική μας πλευρά. «Με τη θετική πολιτική παρέμβαση για τα οφέλη αλλά και την ανάγκη αυτός ο τόπος επιτέλους να απαλλαγεί από την τουρκική κατοχή και αυτό το απαράδεχτο στάτους κβο που επικρατεί στον τόπο μας τα τελευταία 45 χρόνια».\nΣε ερώτηση δημοσιογράφου για το αν έχει ξεκαθαρίσει το θέμα της πολιτικής ισότητας κι αν συμμερίζεται την αναφορά του κ. Ακιντζί για εμπλοκή της κοινωνίας των πολιτών και να βοηθήσουν όλοι να ενημερωθεί σωστά η κοινή γνώμη για το τι είναι Ομοσπονδία ο κ. Νεοφύτου απάντησε: «Βεβαίως. Δεν μπορεί να βρεθεί η οποιαδήποτε λύση αν δεν υπάρχει και η θέληση του απλού κόσμου». Σημείωσε ότι κι αν βρεθεί λύση, θα πρέπει να περάσει από δημοψηφίσματα, «άρα για πολλούς λόγους είναι σωστή η εμπλοκή των απλών πολιτών και της κοινωνίας των πολιτών».\nΓια την πολιτική ισότητα, εκτίμησε ότι η παραπομπή σε σχετικά ψηφίσματα διευκρινίζει το θέμα και «στέλνει απαντήσεις σε όσα ήταν στον αέρα στην ατμόσφαιρα, στην περιρρέουσα όλο αυτό το διάστημα. Πρώτον, πολιτική ισότητα δεν σημαίνει αριθμητική ισότητα». Δεύτερον, πρόσθεσε, όπως ο ίδιος το διαβάζει, «δεν σημαίνει ότι για κάθε θέμα πρέπει να υπάρχει μια θετική ψήφος. Αλλά ούτε και από την άλλη, ότι είναι δυνατόν να βρούμε λύση Διζωνικής Δικοινοτικής Ομοσπονδίας με την πολιτική ισότητα όπως αναφέρεται στα ψηφίσματα του ΟΗΕ και να υπάρχουν ερμηνείες από κάποιους - και δεν αναφέρομαι στον Πρόεδρο της Δημοκρατίας, κάποιους στην ε/κ πλευρά - να θεωρούν ότι μπορεί αυτό να γίνει εφικτό με το να αποφασίζει η πλειοψηφία για όλα τα ζητήματα και απλώς η μειοψηφία ν’ ακολουθεί».\nΘεωρεί, πρόσθεσε, ότι η παραπομπή σε αυτή τη διευκρίνιση και αυτό το ψήφισμα, ξεκαθαρίζει τον ορίζοντα όσον αφορά το κεφάλαιο της πολιτικής ισότητας.\nΣε ερώτηση αν χάθηκαν δυο χρόνια από το Κραν Μοντανά, ο κ. Νεοφύτου είπε ότι η ευθύνη γιατί δεν υπήρξε τίποτα για δύο χρόνια δεν ήταν της δικής μας πλευράς, λέγοντας πως σε έναν διάλογο δεν είναι μόνοι οι Τ/κ το ζητούμενο, αλλά και η Τουρκία. Επανέλαβε ότι ο Πρόεδρος της Δημοκρατίας είναι υπέρ μιας άτυπης πενταμερούς, που είναι το επόμενο βήμα, ο ΓΓ θα έχει επαφές με τις εγγυήτριες δυνάμεις αλλά εκτίμησε ότι δεν επίκειται σύντομα αυτή η άτυπη πενταμερής «και εξαιτίας θεωρώ της Τουρκίας».\nΣε ερώτηση αν θεωρεί ότι η ε/κ πλευρά μετά το Κρανς Μοντανά ήταν σταθερή στο μοντέλο λύσης ο κ. Νεοφύτου απάντησε ότι «δεν υπήρξε επίσημη τοποθέτηση εντός και εκτός Κύπρου από οποιοδήποτε βήμα που να μην επαναλαμβάνεται η ΔΔΟ. Ακόμη και ψες θεωρώ πως δεν υπήρχε άλλος πιο ξεκάθαρος τρόπος να επαναληφθεί αυτό που λέγαμε και ως ΔΗΣΥ εδώ και δεκαετίες. Ο δρόμος της απαλλαγής από την κατοχή περνά μέσα από τον διάλογο και τη λύση της ΔΔΟ».\nΚληθείς να σχολιάσει την πρόσφατη αναφορά του ΓΓ και στην τελευταία του έκθεση ότι αξίζουν οι Κύπριοι να γνωρίζουν ότι τώρα θα είναι διαφορετικά, σημειώνοντας ότι απευθύνεται στους Κύπριους κι αφήνει έξω από το κάδρο την Τουρκία, ο κ. Νεοφύτου απάντησε ότι «δεν μπορεί το Κυπριακό να έχει οποιαδήποτε κατάληξη, θετική, αν δεν συνεργαστεί και η Τουρκία. Γιατί στα ζωτικά θέματα δυστυχώς τον τελευταίο λόγο τον έχει η Τουρκία».


www.pozarnews.gr: Η Ρεάλ Μαδρίτης στον τελικό του Champions League\nΗ Ρεάλ Μαδρίτης στον τελικό του Champions League\nΗ Ρεάλ Μαδρίτης θα διεκδικήσει για τρίτη σερί χρονιά το τρόπαιο του Champions League και το 13ο τρόπαιο πρωταθλητριών στην ιστορία της. Η Μπάγερν κατατρόμαξε τη Ρεάλ, που είχε άγιο και με το 2-2 τσέκαρε το εισιτήριο.\nΗ Μπάγερν ήταν εξαιρετική, κατατρόμαξε τη βασίλισσα που κράτησε με νύχια και με δόντια το 2-2 στο Μπερναμπέου και σε συνδυασμό με τη νίκη της (2-1) στο Μόναχο έκλεισε θέση για τον τελικό του Champions League στο Κίεβο.\nΡοντέο από το ξεκίνημα στη Μαδρίτη, αφού οι Βαυαροί βρήκαν δίχτυα μόλις στο 3ο λεπτό με τον Κίμιχ. Στο 11’ ο Μπενζεμά έφερε τις καρδιές των οπαδών των μερένχες στη θέση τους όμως όχι για πολύ. Οι Βαυαροί ήταν σταθερά στην επίθεση και έχασαν ευκαιρίες, ενώ οι γηπεδούχοι απειλούσαν με αντεπιθέσεις. Το ημίχρονο βρήκε την Μπάγερν να φωνάζει για πέναλτι του Μαρσέλο στο 45+1’ ύστερα από σέντρα του Κίμιχ.


Αρχική » ΑΡΧΟΝΤΑΡΙΚΙ » Η συγκέντρωση του νου την ώρα της Προσευχής\nΌταν είμαστε μόνοι στο σπίτι, μπορούμε ν” αναβάλουμε την έναρξη της προσευχής ή, αν έχουμε ήδη αρχίσει, να τη διακόψουμε για λίγο. Αν και ύστερα απ” αυτό το μικρό διάλειμμα ο νους μας δεν συνεργάζεται με την προαίρεση μας, τότε δεν έχουμε παρά να του επιβάλουμε με τη βία, θέλει δεν θέλει, να συγκεντρωθεί στην προσευχή, σ” όποιο βαθμό βέβαια είναι δυνατόν.\nΜέσα στην εκκλησία, πάλι, μερικές φορές δεν ακούμε ή δεν καταλαβαίνουμε όσα ψάλλονται, διαβάζονται ή εκφωνούνται. Σ” αυτές τις περιπτώσεις, σταθείτε νοερά ενώπιον του Κυρίου και αφοσιωθείτε στην ευχή του Ιησού.\nΘέλεις να μην ξεφεύγει ο νους σου την ώρα της προσευχής και της ακολουθίας; Αγωνίσου να θυμάσαι το Θεό κάθε στιγμή της ημέρας, είτε είσαι μόνος είτε μαζί με άλλους, στο σπίτι, στη δουλειά, στο δρόμο, παντού. Έτσι, και την ώρα της προσευχής ή της ακολουθίας στο ναό, ο νους σου θα είναι συγκεντρωμένος σ” Εκείνον και ευλαβικά θα επικοινωνεί μαζί Του.\nΜε φόβο και τρόμο πρέπει να επιτελούμε τα έργα του Θεού -αυτό να το θυμάστε πάντα. Με κάθε τρόπο και μ” όλη σας τη δύναμη προσπαθήστε να έχετε το νου σας στα λόγια της προσευχής ή, όπως λέει ο όσιος Ιωάννης ο Σιναΐτης, να κλείνετε το νου σας μέσα στα λόγια της προσευχής. Τη στιγμή που αρχίζετε να προσεύχεστε, πρέπει όλη σας η προσοχή να είναι συγκεντρωμένη στο Θεό και να μην απομακρύνεται απ” Αυτόν…\nΜ” αυτή την εσωτερική τοποθέτηση, να προσεύχεσαι πολύ. Όχι μια φορά, έστω και παρατεταμένα, ούτε για μια μέρα μόνο, αλλά για εβδομάδες, μήνες, χρόνια… Όλο να ικετεύεις, όλο να κραυγάζεις: “Κύριε, βοήθησε με! Κύριε, λύτρωσε με! ‘Ωστόσο, ας μη γίνει ό,τι θέλω εγώ, μα ό,τι θέλεις Εσύ”. Αυτό ακριβώς έλεγε και ο Χριστός στη Γεθσημανή, όταν προσευχόταν στον Πατέρα Του. Και η χήρα της ευαγγελικής παραβολής βρήκε τελικά το δίκιο της από τον άδικο εκείνο δικαστή, μόνο και μόνο επειδή δεν κουράστηκε να τον παρακαλάει για πολύν καιρό. Κάποιος σοφός είπε το λόγο τούτο: “Πρέπει να γίνεις φορτικός στο Θεό και στους άγιους Του!”.\nΡώτησε κάποιος έναν ασκητή: “Πώς να στέκομαι στην προσευχή;” Κι εκείνος αποκρίθηκε: “Να στέκεσαι σαν σε κριτήριο, με το βλέμμα σου προσηλωμένο στα χείλη του Κυρίου, που την επόμενη κιόλας στιγμή -έτσι να πιστεύεις- θα προφέρουν την τελευταία απόφαση για σένα: “Έλα κοντά μου!” ή ‘Φύγε μακριά μου”. Και να κραυγάζεις: ‘Κύριε, ελέησον!”.\nΚίνα: «Να βρεθεί λύση και η Ελλάδα να παραμείνει στην Ευρωζώνη»Αρχιεπισκοπή Κρήτης: Να διαφυλάξουμε την ενότητα\nΓράφει ο Νίκος Χειλαδάκης, Δημοσιογράφος-Συγγραφέας-Τουρκολόγος Τον ερχόμενο Σεπτέμβριο ο Πάπας της Ρώμης αναμένεται να ανακοινώσει επίσημα την νέα του εγκύκλιο εγκαθίδρυσης της Νέας Τάξης Πραγμάτων. Πριν όμως από αυτό, είχε προηγηθεί μια άλλη πολύ σημαντική εξέλιξη που δείχνει και τις πραγματικές προθέσεις του Ποντίφικα.


Δείτε τον Βαρώτσο να στήνει τον Ποιητή στη πλατεία Ελευθερίας\nΚύπρος:Ο Βαρώτσος στήνει τον Ποιητή στην πλατεία Ελευθερίας - Βίντεο\nΤο κλίμα ήταν φορτισμένο και το έργο τοποθετούμενο μέσα στην Πύλη Αμμοχώστου είχε λάβει συμβολικό χαρακτήρα. Ο «Ποιητής» του Κώστα Βαρώτσου στην πλατεία Ελευθερίας\nΓΡΑΦΕΙ: THETOC TEAM published 12 Φεβ. 19 (07:08)\nΗ πρώτη κατασκευή του έργου έγινε την εποχή που ο Ντενκτάς ίδρυε το ψευδοκράτος.\nΤο κλίμα ήταν φορτισμένο και το έργο τοποθετούμενο μέσα στην Πύλη Αμμοχώστου είχε λάβει συμβολικό χαρακτήρα. Ο «Ποιητής» του Κώστα Βαρώτσου - γιατί περί αυτού ο λόγος - «μετακομίζει» τώρα πάνω από τη νέα Πλατεία Ελευθερίας. Ο ΄Ελληνας γλύπτης επισημαίνει ότι «με την εγκατάστασή του πλέον στην καρδιά της Λευκωσίας και της Κυπριακής Δημοκρατίας, σ’ ένα σημείο απ’ όπου κάποτε εκφωνούσαν τους λόγους τους οι ηγέτες της χώρας, αποκτά έναν χαρακτήρα ανάλογα συμβολικό με τον αρχικό του».\nΕκτός από τη μεταφορά, οι εργασίες ανακατασκευής του «Ποιητή» έγιναν υπό το βλέμμα του Κώστα Βαρώτσου κομμάτι - κομμάτι, όπως αποκαλύπτουν οι φωτογραφίες που δημοσιεύει η κυπριακή εφημερίδα «Ο Φιλελεύθερος». Ο διεθνούς φήμης γλύπτης βρέθηκε στην Κύπρο για να επιθεωρήσει τη διαδικασία ανακατασκευής –ουσιαστικά- του πρώτου δημόσιου έργου στη πλούσια διαδρομή του και δηλώνει πανευτυχής για τη νέα «ζωή» που δίνεται στον «Ποιητή» του.\nΔείτε βίντεο από την τοποθέτηση του «Ποιητή»\nΧέρι – χέρι Τσίπρας και Παππάς μετά τις αποκαλύψεις Μιωνή και Καλογρίτσα - Αναβαρασμός στον ΣΥΡΙΖΑ μετά την ασπίδα προστασίας


Οι νέοι τα «σπάνε» γιατί δεν έχουν μέλλον - Ειδήσεις - νέα - Το Βήμα Online\nΠΡΟΒΛΗΜΑ δίχως ορατή λύση χαρακτήρισε τη μαζική εξέγερση της ευρωπαϊκής νεολαίας ο Τόνι Μπλερ σε τηλεοπτική συνέντευξή του την περασμένη Δευτέρα. Ο πρώην πρωθυπουργός της Βρετανίας απορρίπτει την ερμηνεία που δίνει η κυβέρνηση του Ντέιβιντ Κάμερον για τις συγκρούσεις, τις λεηλασίες, τις καταστροφές και την αιματοχυσία στο Λονδίνο και σε άλλες πόλεις της Βρετανίας. Οτι δηλαδή όλα αυτά οφείλονται στην «ηθική κατάπτωση» στην οποία βρίσκονται «ορισμένα στρώματα της κοινωνίας μας …\nΠΡΟΒΛΗΜΑ δίχως ορατή λύση χαρακτήρισε τη μαζική εξέγερση της ευρωπαϊκής νεολαίας ο Τόνι Μπλερ σε τηλεοπτική συνέντευξή του την περασμένη Δευτέρα. Ο πρώην πρωθυπουργός της Βρετανίας απορρίπτει την ερμηνεία που δίνει η κυβέρνηση του Ντέιβιντ Κάμερον για τις συγκρούσεις, τις λεηλασίες, τις καταστροφές και την αιματοχυσία στο Λονδίνο και σε άλλες πόλεις της Βρετανίας. Οτι δηλαδή όλα αυτά οφείλονται στην «ηθική κατάπτωση» στην οποία βρίσκονται «ορισμένα στρώματα της κοινωνίας μας που δεν θέλησαν είτε δεν μπορούν να προσαρμοστούν στις αξίες μας», όπως εξήγησε ο κ. Κάμερον κατά την κατάθεσή του στη Βουλή των Κοινοτήτων. Ο κ. Μπλερ απέφυγε να δώσει τη δική του ερμηνεία στα γεγονότα. Ως έναν βαθμό όμως τη δίνει η έκθεση του Κοινωνιολογικού Ινστιτούτου της Λωζάννης (ΙnsScSo), η οποία κατά σύμπτωση δόθηκε στη δημοσιότητα την επομένη της συνέντευξης Μπλερ. Οι νέοι και οι νέες της Ευρώπης δεν βλέπουν μέλλον μπροστά τους, αποφαίνεται η 14σέλιδη έκθεση η οποία συμπυκνώνει αντιλήψεις, απόψεις και αναλύσεις ομάδας επιστημόνων από εννέα χώρες της ΕΕ. Δεν μετέχει Ελληνας, μετέχει όμως ένας Ρουμάνος.\nΗ ευρωπαϊκή νεολαία διαπιστώνει ότι «ένας κόσμος καταρρέει» – αυτός τον οποίο έχτισαν τουλάχιστον τρεις γενιές πριν από αυτούς, από τον οποίο «όλο και λιγότερο επωφελούνταν και χαίρονταν οι ίδιοι», όπως γράφει. Και συνεχίζει επισημαίνοντας πως, αν ως έναν βαθμό η ευρωπαϊκή νεολαία έμενε «παροπλισμένη, εκτός δράσης», αυτό οφείλεται στο ότι «έτρεφε την ελπίδα (…) πως το μέλλον ήταν δικό της». Της το έλεγαν άλλωστε καθημερινά πολιτικοί και κοινωνικοί παράγοντες κάθε χώρας και κάθε ιδεολογίας.\nΞαφνικά οι νέοι και οι νέες, αλλά και αρκετά μεγαλύτεροί τους σε ηλικία «ανακάλυψαν» ότι «δεν έχουν μέλλον». Οι αλλεπάλληλες κρίσεις που έπληξαν την Ευρώπη τα τελευταία δέκα χρόνια και άνοιξαν ακόμη περισσότερο το χάσμα οικονομικής στάθμης στις κοινωνίες της, ενώ ταυτόχρονα ψαλίδισαν δημοκρατικές αξίες και φιλελεύθερες πολιτικές, έπαιξαν καταλυτικό ρόλο. Και η νεολαία αντιδρά. Αλλού με τρόπους, μέσα και μεθόδους «κατανοητά και ανεκτά» από κυβερνήσεις και κοινωνίες. Αλλού με τρόπους «απαράδεκτους» (και «ακατανόητους», κατά τον γερμανό υπουργό Εξωτερικών Γκίντο Βεστερβέλε ), για τους οποίους οι κοινωνίες δεν δυσκολεύονται να αναμασούν «καθησυχαστικές» εξηγήσεις και να τους δίνουν διάφορα ονόματα. Πρόκειται για εκδηλώσεις «αναρχικές», που στερούνται δηλαδή αρχής, όπως δηλώνει η ελληνική λέξη. Αν το αίτιο είναι ένα και μόνο- η απογοήτευση για το μέλλον και ό,τι αυτή προκαλεί-, η αφορμή έχει πολύμορφη παρουσία. Στη Ρωσία λ.χ. δύσκολα διακρίνεται η διαφορά ανάμεσα σε καθαρά ληστρογκανγκστερική διαμαρτυρία με πλιατσικολογική κατάληξη και σε ρομαντικά κατάλοιπα σοβιετικού αυταρχισμού. Στην Ισπανία το θρησκευτικο-εκκλησιαστικό «κρέντο» της νεολαίας συγχέεται καμιά φορά με φιλοκυβερνητικές εκδηλώσεις, ενώ δεν είναι καθόλου σπάνιες οι περιπτώσεις όπου η τοπική Καθολική Εκκλησία, όσο μυστικά μπορεί, παρακινεί αποδοκιμασίες είτε, κατά περίπτωση, επιδοκιμασίες κάποιας ποδοσφαιρικής ομάδας. Τα ισπανικά εργατικά συνδικάτα- γνωστά για τη μαζικότητα των κινητοποιήσεών τους- «κατέβηκαν στους δρόμους» πέντε φορές τα τελευταία επτά χρόνια με κοινό αίτημα τη βελτίωση των αποδοχών των εργαζομένων. Και τις πέντε φορές εκείνο που στην πραγματικότητα προωθούσαν και πρόβαλλαν ήταν άλλοτε ιδεολογικό, άλλοτε καθαρά τοπικιστικό (λ.χ. «Καταλωνία ναι, Ανδαλουσία όχι») και μία φορά προσωπικού χαρακτήρα.\nΟι χώρες του ευρωπαϊκού Βορρά απολάμβαναν ως πρόσφατα τη νιρβάνα του ιδιομορφισμού. Ωσπου η σφαγή στο νησάκι του Οσλο πριν από πέντε εβδομάδες έφερε στη δημοσιότητα την πραγματικότητα. Ο «Εconomist» αποκάλυψε τελευταία ότι ακόμη και στην παγωμένη Φινλανδία «οι αναρχικές εκδηλώσεις έχουν βαθιές ρίζες, (…) μια ιδεολογία που καλύπτει όλες τις θεωρίες:από τον ακραίο ρεβανσισμό και αντιρωσικό εθνικισμό ως τον αγνωστικισμό και την κοινοκτημοσύνη». Εντεκα συγκεντρώσεις διαμαρτυρίας και αυτοπροβολής έκαναν πέντε (άτυπες) οργανώσεις από το 2004 ως τον περασμένο Μάρτιο, με παρουσία 500-650 ατόμων κατά μέσον όρο κάθε φορά- αριθμός πολύ μεγάλος για τα τοπικά μέτρα. Στη Δανία, όπου η ανεργία στη νέα γενιά είναι από τις μικρότερες στην Ευρώπη, έχουν καταγραφεί 11 «οργανώσεις κοινωνικής διαμαρτυρίας», τρεις από αυτές καθαρά νεοναζιστικού προσανατολισμού.\nΗ Γερμανία κατέχει τα πρωτεία στη δράση των «ομάδων άρνησης». Με βαρύ ιδεολογικό παρελθόν- από την εποχή του καϊζερικού αυταρχισμού και ναζισμού-, με το τραύμα της διχοτόμησης και την οικονομική διαφορά μεταξύ Δυτικής και Ανατολικής Γερμανίας, που καταφάνηκε έντονα όταν έγινε η ενοποίηση, υπάρχει όλο το «πνευματικο-εθνικο-κοινωνικό υπόστρωμα» για να εμφανιστούν ομάδες και οργανώσεις παλαιότερα καθαρά τρομοκρατικές και σήμερα «νοσταλγοφασιστικές» που όχι σπάνια κάνουν χρήση όπλων. Ο «Spiegel» καταλόγιζε πρόσφατα στην καγκελάριο Ανγκελα Μέρκελ το «γεγονός» ότι στα πέντε και πλέον χρόνια διακυβέρνησής της «οι 13 φιλοναζιστικές ομάδες (…) έγιναν 20 και τα μέλη τους- κατά την Αστυνομία- αυξήθηκαν από 2.600 σε 28.500, ίσως και περισσότερα».\nΗ ΙΤΑΛΙΑ ΗΣΥΧΑΣΕ…\nΗ Ιταλία είχε βαρύ πολιτικοτρομοκρατικό παρελθόν, είχε και την εθνικιστική κληρονομιά του Μουσολίνι, όμως είναι η μόνη χώρα στην ΕΕ που παρουσιάζει στασιμότητα- αν όχι υποχώρησηστην «αναρχική» δραστηριότητα.\nΠολλοί παράγοντες παίζουν ρόλο σε αυτό. Ισως η τακτική του Σίλβιο Μπερλουσκόνι να προσφέρει θεάματα (έστω και χωρίς άρτον) στη νεολαία, ίσως ο κοινωνικός χαρακτήρας που έδωσαν στην Καθολική Εκκλησία οι τελευταίοι τέσσερις Πάπες, ίσως και ο αδυσώπητος ιδεολογικός αυτοκαθαρμός που επί δέκα και πλέον χρόνια κάνει ο πνευματικός κόσμος της χώρας με στόχο την «ανάλυση των αιτίων και τον καθορισμό της πορείας για την παρεμπόδιση ανεξέλεγκτων καταστάσεων» να αποτελούν την απάντηση.


“Τον σακάτεψαν στο ξυλό επειδή ζήτησε να πληρωθεί”\nΑνάβουν φωτιές οι φωτογραφίες και η καταγγελία\nμετανάστης θύμα ξυλοδαρμού στην Ηλεία.\nΟ άγριος ξυλοδαρμός του νεαρού, ξεκίνησε όταν ζήτησε τα δεδουλευμένα του. Κατέληξε σε νοσοκομείο, βαριά τραυματισμένος…\nΣε μια σοβαρή καταγγελία για άγριο ξυλοδαρμό μετανάστη εργάτη προχώρησε η Κίνηση Ενωμένοι Ενάντια στο Ρατσισμό και τη Φασιστική Απειλή (ΚΕΕΡΦΑ). Η καταγγελία που συνοδεύεται από φωτογραφίες του θύματος, κάνει λόγο για μεθόδους Μανωλάδας από εργοδότη, που ξυλοκόπησε μετανάστη επειδή ζήτησε τα δεδουλευμένα του.\nΌπως αναφέρεται, ο μετανάστης εργάτης γης Μπιλάλ Οντίν την Κυριακή 18/10 το πρωί στο Βαρθολομιό Ηλείας ζήτησε από το αφεντικό του που του χρωστούσε 5.000 ευρώ να τον πληρώσει. Ο γιός του αφεντικού προχώρησε σε άγριο ξυλοδαρμό και τον μετέφεραν χωρίς τη θέληση του από το κατάστημά τους όπου πουλάνε πατάτες σε χωράφι για να συνεχίσουν τα χτυπήματα.\nΣύμφωνα με το dete.gr, ο Μπιλάλ Οντίν μεταφέρθηκε στο νοσοκομείο όπου νοσηλεύεται με χτυπήματα στο κεφάλι , στο πρόσωπο και το σώμα. Η ΚΕΕΡΦΑ αναφέρει: «Οι μέθοδοι των αφεντικών τύπου Ν. Μανωλάδας όχι μόνο δεν έχουνε εξαλειφθεί αλλά καλά κρατούν εκβιάζοντας ιδιαίτερα τους μετανάστες εργάτες χωρίς χαρτιά να δουλεύουν εξοντωτικά ωράρια και να πληρώνονται όποτε επιθυμεί το κάθε αφεντικό.\nΚαλούμε τα συνδικάτα, τα Εργατικά Κέντρα Ηλείας, Αμαλιάδας, Πύργου και Πάτρας, τα συνδικάτα των εκπαιδευτικών και το αντιρατσιστικό κίνημα που οργάνωσε την μεγάλη κινητοποίηση στη Ν. Μανωλάδα, να καταδικάσουν την ρατσιστική εργοδοτική επίθεση κατά του μετανάστη εργάτη, να απαιτήσουν την τιμωρία του δράστη και την άμεση καταβολή των δεδουλευμένων μεροκάματων. Είναι ώρα να μπει τέλος στην ομηρία χιλιάδων μεταναστών εργατών γης και να νομιμοποιηθούν εδώ και τώρα όλοι».


Αναστασιάδης: Ποιά παγκόσμια Ημέρα Ελληνικής Γλώσσας; – The Panhellenic Post\nΑναστασιάδης: Ποιά παγκόσμια Ημέρα Ελληνικής Γλώσσας;\n15 Φεβρουαρίου 2018, 3 έτη ago\nΑθήνα.- Ο Αναπληρωτής Τομεάρχης Εξωτερικών της Νέας Δημοκρατίας, αρμόδιος για τον Απόδημο Ελληνισμό, βουλευτής Β’ Θεσσαλονίκης, κ. Σάββας Αναστασιάδης, με αφορμή εγκύκλιο του Υπουργείου Παιδείας για την καθιέρωση της Παγκόσμιας Ημέρας Ελληνικής Γλώσσας, έκανε την ακόλουθη δήλωση:\n«Με εγκύκλιο του, το Υπουργείο Παιδείας προσπαθεί να μας πείσει ότι η 9η Φεβρουαρίου καθιερώθηκε ως “Παγκόσμια Ημέρα Ελληνικής Γλώσσας”.\nΓια άλλη μία φορά, η Κυβέρνηση υποτιμά τη νοημοσύνη των πολιτών -συμπεριλαμβανομένων και των ομογενών- αφού, όπως είναι γνωστό, για να συμβεί κάτι τέτοιο, χρειάζεται απόφαση της UNESCO και έγκριση της από τον Ο.Η.Ε. ύστερα από υποβολή σχετικού αιτήματος. Σε κάθε περίπτωση, και εφόσον δεν γνωρίζουν τη διαδικασία που πρέπει να ακολουθηθεί, είμαστε πρόθυμοι να τους ενημερώσουμε. Αυτό που δεν θα ανεχθούμε, όμως, είναι η απροκάλυπτη κοροϊδία».\n[Αναστασιάδης], [Ελληνική γλώσσα], [Παγκόσμια Ημέρα]\nΡουσόπουλος: Φοβάμαι την ουδετερότητα των συμμάχων μας στα Ίμια\nΗΠΑ: Μακελειό σε σχολείο στη Φλόριντα- 17 νεκροί και δεκάδες τραυματίες- Πρώην μαθητής ο μακελάρης


Για τα βότανα, την υγεία, τις φυσικές θεραπείες, την υγεία και ευ ζην Σπιτικά σοκολατένια δημητριακά\nΑρχική σελίδαΣΥΝΤΑΓΕΣΣπιτικά σοκολατένια δημητριακά\nby - Βοτανολογικά on - 7:56:00 μ.μ.\nΕννοείται πως μπορούμε να φτιάξουμε τα περισσότερα προϊόντα που καταναλώνουμε στο σπίτι μας ακριβώς σαν του εμπορίου και ακόμα καλύτερα.\n- Μπααααααα και τα δαχτυλιδάκια πώς θα τα κάνουμε......? Η αλήθεια είναι πως χρειαζόμαστε ενα πανάκριβο εργαλείο το οποίο πρέπει να το κάνουμε ειδική παραγγελία και είναι μόνο για να φτιάχνει δαχτυλιδάκια...! Αλλά θα σας αφήσω σε αγωνία και θα πάμε στην......\n2,5 κούπες του τσαγιού καλαμποκάλευρο\n1/2 κούπα του τσαγιού γάλα\n3 κουταλιές της σούπας κακάο ή χαρουπάλευρο\nΣε ένα μπολ ανακατεύουμε όλα τα υλικά μαζί πάρα πολύ καλά και φτιάχνουμε μια πολύ ωραία ζύμη η οποία μπορεί να σας κολλάει στα χέρια ,θα προσθέσετε λίγο καλαμποκάλευρο ακόμα και θα ξαναζυμώσετε.\nΤην ώρα που θα φτιάχνετε τα δαχτυλιδάκια θα συνεχίζει να σας κολλάει στα χέρια αλλά είναι φυσιολογικό ΔΕΝ θα ρίξετε άλλο καλαμποκάλευρο. Δεν χρειάζεται να αφήσουμε την ζύμη μας να ξεκουραστεί.\nΕτοιμάζουμε το ταψί μας με αντικολλητικό χαρτί (λαδόκολλα) για να τα βάλουμε πάνω .\nΑφού φτιάξετε την ζύμη παίρνετε μικρά κομματάκια και τα κάνετε μικρά στρογγυλά μπαλάκια . Και τώρα ήρθε η ώρα του μαγικού εργαλείου που σας είπα στην αρχή.\nΠαίρνουμε ένα καπάκι από ένα Bic στυλό το βάζουμε στη μέση στο μπαλάκι και το ζουλάμε προς τα κάτω...\nΈτοιμο το δαχτυλιδάκι μας, με τον ίδιο τρόπο θα φτιάξουμε και τα υπόλοιπα.\nΑφού τα φτιάξαμε όλα και τα έχουμε τοποθετήσει στο ταψί μας, προθερμαίνουμε τον φούρνο μας στους 200 βαθμούς για 10 λεπτά και μετά τα ψήνουμε στους 170 βαθμούς για 5 λεπτά.\nΤα 5 λεπτά είναι πολύ σημαντικό να τα ακολουθήσετε ακριβώς, μην τα αφήσετε παραπάνω να ψηθούν.\nΜόλις ψηθούν τα βγάζουμε από το φούρνο και τα αφήνουμε να κρυώσουν πολύ καλά. Τα βάζουμε σε βάζο που κλείνει αεροστεγώς . Εγώ μετά τα διατηρώ στο ψυγείο στη συντήρηση για όσο χρειαστεί μέχρι να καταναλωθούν.\nΔοκιμάστε τα και θα εκπλαγείτε με την γεύση τους.\nΥ.Γ. Τα υλικά που βάλαμε στα δημητριακά μας δεν υπάρχουν πουθενά στα έτοιμα δημητριακά του εμπορίου. Για μένα είναι πολύ σημαντικό να μπορώ να ελέγξω ειδικά την διατροφή των παιδιών μου και κατέληξα στο συμπέρασμα πως ότι περνάει από το χέρι μου θα το τρώνε από εμένα. Δεν θέλει κόπο αλλά τρόπο και φαντασία....!


Φθηνές πτήσεις από Κάτοβιτσε προς Θεσσαλονίκη από 38€ | (KTW - SKG) - KAYAK\nΒρείτε φθηνές πτήσεις από Κάτοβιτσε προς Θεσσαλονίκη\nKTW — SKG\nΠτήση από Κάτοβιτσε Pyrzowice προς Θεσσαλονίκη Αερολιμένας Θεσσαλονίκης\nΠότε να κλείσετε πτήσεις από Κάτοβιτσε προς Αερολιμένας Θεσσαλονίκης\nΣυχνές Ερωτήσεις - Πτήσεις από Κάτοβιτσε προς Θεσσαλονίκη\nΠόσο διαρκεί η πτήση Κάτοβιτσε-Θεσσαλονίκη;\nΣτην πτήση Κάτοβιτσε-Θεσσαλονίκη περιλαμβάνεται τουλάχιστον μία στάση, γιατί δεν υπάρχουν απευθείας πτήσεις. Η πιο σύντομη πτήση διαρκεί 5ώ 45λ.\nΠόσο νωρίς αναχωρεί η πρώτη πτήση από Κάτοβιτσε προς Θεσσαλονίκη;\nΗ πιο πρωινή πτήση αναχωρεί προς Θεσσαλονίκη από Κάτοβιτσε στις στις 08:45.\nΠόσο αργά αναχωρεί η τελευταία πτήση από Κάτοβιτσε προς Θεσσαλονίκη;\nΗ τελευταία πτήση αναχωρεί προς Θεσσαλονίκη από Κάτοβιτσε στις στις 23:10.\nΠοιες αεροπορικές εταιρείες πραγματοποιούν απευθείας πτήσεις Κάτοβιτσε-Θεσσαλονίκη;\nΔεν υπάρχουν απευθείας πτήσεις από Κάτοβιτσε προς Θεσσαλονίκη.\nΠοια μοντέλα αεροσκάφους εκτελούν πιο συχνά την πτήση από Κάτοβιτσε προς Θεσσαλονίκη;\nΠοιες αεροπορικές συμμαχίες εκτελούν πτήσεις από Κάτοβιτσε προς Θεσσαλονίκη;\nΗ Star Alliance είναι η μόνη αεροπορική συμμαχία που εκτελεί την πτήση Κάτοβιτσε-Θεσσαλονίκη.\nΠώς βρίσκει η KAYAK τόσο χαμηλές τιμές για πτήσεις από Κάτοβιτσε προς Θεσσαλονίκη;\nH KAYAK είναι μια μηχανή αναζήτησης για ταξίδια. Αυτό σημαίνει ότι ψάχνουμε σε όλο το διαδίκτυο για να βρούμε τις καλύτερες τιμές για τους χρήστες μας. Λαμβάνουμε πάνω από 2 δισεκατομμύρια αναζητήσεις πτήσεων κάθε χρόνο και έτσι μπορούμε να βρούμε ποικιλία τιμών και επιλογών για πτήσεις από Κάτοβιτσε προς Θεσσαλονίκη.\nΠώς μπορεί να με βοηθήσει το εργαλείο Πρόβλεψης Τιμών της KAYAK να διαλέξω τη σωστή στιγμή για να αγοράσω αεροπορικό εισιτήριο από Κάτοβιτσε προς Θεσσαλονίκη;\nΤο εργαλείο Πρόβλεψης Τιμών για πτήσεις της KAYAK χρησιμοποιεί ιστορικά δεδομένα για να καθορίσει αν η τιμή για μια πτήση προς Θεσσαλονίκη από Κάτοβιτσε θα αλλάξει εντός των επόμενων 7 ημερών, προκειμένου οι ταξιδιώτες να γνωρίζουν αν πρέπει να περιμένουν ή να κάνουν κράτηση.\nΠώς λειτουργεί το KAYAK Mix για πτήσεις από Κάτοβιτσε προς Θεσσαλονίκη;\nΤο KAYAK Mix σάς επιτρέπει να συνδυάσετε εισιτήρια απλής μετάβασης για να εξοικονομήσετε χρήματα σε σχέση με το κλασικό εισιτήριο με επιστροφή. Έτσι, μπορείτε να πετάξετε προς Θεσσαλονίκη με μια αεροπορική και πίσω προς Κάτοβιτσε με διαφορετική αεροπορική εταιρεία.\nΠώς λειτουργούν οι "ευέλικτες ημερομηνίες" της KAYAK και γιατί να τις επιλέξω κατά την αναζήτηση πτήσης από Κάτοβιτσε προς Θεσσαλονίκη;\nΚάποιες φορές, τα σχέδιά μας για ταξίδι δεν είναι τόσο δεσμευτικά. Εάν έχετε ευελιξία, με τις ευέλικτες ημερομηνίες μπορείτε να δείτε όλες τις επιλογές πτήσεων προς Θεσσαλονίκη από Κάτοβιτσε έως και 3 ημέρες πριν/μετά από τις ημερομηνίες της προτίμησής σας. Για να μπορείτε να επιλέξετε τις πτήσεις που ανταποκρίνονται καλύτερα στις ανάγκες σας.\nΟι κορυφαίες αεροπορικές για την πτήση Κάτοβιτσε Pyrzowice - Θεσσαλονίκη Αερολιμένας Θεσσαλονίκης\nΠλεονεκτήματα: "SAS and BA can do better"\nΚάντε κράτηση για φθηνές πτήσεις από Κάτοβιτσε προς Θεσσαλονίκη\nΚάτοβιτσε - Θεσσαλονίκη Πτήσεις\nΒρείτε πτήσεις προς Θεσσαλονίκη στην KAYAK. Βρείτε φθηνά εισιτήρια προς Θεσσαλονίκη από Κάτοβιτσε. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε φθηνά αεροπορικά εισιτήρια και να κάνετε κράτηση της πτήσης που σας ταιριάζει καλύτερα. Με την KAYAK μπορείτε επίσης να συγκρίνετε τιμές αεροπορικών εισιτηρίων για πτήσεις της τελευταίας στιγμής από Θεσσαλονίκη προς Κάτοβιτσε.


Θόδωρος Ντρίνιας – Σελίδα 2 – Άρδην – Ρήξη\nPost Tagged with: "Θόδωρος Ντρίνιας"\nΣυγγραφέας: admin —\t25 Ιουνίου 2012 —\t0 Σχόλια —\tΕκλογές 2012, Πολιτική, Ρήξη φ. 86\nΣυγγραφέας: Θόδωρος Ντρίνιας Άρδην τ. 58 Μιθριδατισμός Ίσως από τα μεγαλύτερα σκάνδαλα της δεκαετίας, αυτό των υποκλοπών. Κατέδειξε με τον πιο εντυπωσιακό τρόπο αυτό που χρόνια ισχυριζόμαστε, ότι δηλαδή η χώρα είναι πλέον περιορισμένης κυριαρχίας και άθυρμα στα χέρια των πλανητικών κυρίαρχων και των συνοδοιπόρων τους. Δεν κουραστήκαμε να επαναλαμβάνουμε ότι η περιορισμένη αντίδραση, έως και σιωπηρή αποδοχή, πολιτών και[Περισσότερα…]\nΣυγγραφέας: admin —\t19 Μαρτίου 2006 —\t0 Σχόλια —\tΆρδην τ. 50-59, Άρδην τ.58, Περιοδικό Άρδην


Τροπολογία - «λίφτινγκ» για αστικά λεωφορεία σε Αθήνα και Θεσσαλονίκη! «Στα κάγκελα» η ΓΣΕΕ\nNewsIT Ελλαδα Τροπολογια – «λιφτινγκ» για αστικα λεωφορεια σε Αθηνα και Θεσσαλονικη! «Στα καγκελα» η ΓΣΕΕ\nΤροπολογία του υπουργείου Μεταφορών φέρνει… τα πάνω – κάτω στα αστικά λεωφορεία Αθήνας και Θεσσαλονίκης και η ΓΣΕΕ αντιδρά ήδη με σφοδρότητα!\nΤον μητροπολιτικό σχεδιασμό για τα αστικά λεωφορεία σε Αθήνα και Θεσσαλονίκη, υπό την “ομπρέλα” του ΟΑΣΑ και του ΟΣΕΘ, προβλέπει τροπολογία του υπουργείου Μεταφορών, η οποία κατατέθηκε στο νομοσχέδιο για τα υδατοδρόμια και αναμένεται να ψηφιστεί σήμερα.\nΜε την τροπολογία αυτή, επιχειρείται σύμφωνα με τηλεγράφημα του ΑΠΕ – ΜΠΕ να δοθεί λύση στο χρόνιο πρόβλημα του σχεδιασμού και κυρίως της συγκοινωνιακής κάλυψης περιοχών που δεν παρουσιάζουν μεγάλο συγκοινωνιακό φόρτο και ως εκ τούτου δεν καλύπτονται οι ανάγκες των πολιτών.\nΠροβλέπεται ο σχεδιασμός, οι τροποποιήσεις γραμμών με ειδικά δρομολόγια τοπικού χαρακτήρα ανά περιοχή ώστε να καλύπτεται όλη η περιοχή Αττικής και Θεσσαλονίκης από τον ΟΑΣΑ και τον ΟΣΕΘ. Η μελέτη αυτή, υποβάλλεται και εγκρίνεται από το αρμόδιο υπουργείο με συμμετοχή και των κατά τόπους ΚΤΕΛ. Ο έλεγχος της συχνότητας και της επάρκειας των δρομολογίων, που θα έχουν καθοριστεί, προβλέπεται στην τροπολογία ότι θα γίνεται με την εναρμόνιση ή τη δημιουργία των συστημάτων των ΚΤΕΛ με την Τηλεματική και τα συστήματα του ηλεκτρονικού εισιτηρίου. Επίσης, προβλέπονται πρόστιμα 2.000 ευρώ, και 4.000 ευρώ σε περίπτωση υποτροπής, για τη μη εκτέλεση των καθορισμένων δρομολογίων στα αστικά λεωφορεία.\nΑπό το Κέντρο της Αθήνας “φεύγουν” οι αφετηρίες των ΚΤΕΛ (Πεδίον του Άρεως και Μεταξουργείο) και μεταφέρονται (όχι ως αφετηρίες αλλά με κυκλική διαδρομή) στο Νομισματοκοπείο και στον Ελαιώνα.\nΑντιδρά η ΓΣΕΕ! “Να αποσυρθεί εδώ και τώρα η τροπολογία για τα αστικά λεωφορεία”\nΤην επίμαχη τροπολογία, η ΓΣΕΕ χαρακτηρίζει απαράδεκτη και ζητά την άμεση απόσυρσή της, κάνοντας λόγο για… προετοιμασία εδάφους σχετικά με επερχόμενες ιδιωτικοποιήσεις.\nΣυγκεκριμένα, η ανακοίνωση της ΓΣΕΕ αναφέρει:\nΗ ΓΣΕΕ ζητά την απόσυρση της απαράδεκτης αυτής τροπολογίας και βρίσκεται στο πλευρό των εργαζομένων στις αστικές συγκοινωνίες, οι οποίοι στην αντίθετη περίπτωση έχουν προειδοποιήσει με δυναμικές κινητοποιήσεις”.\nΑΣΤΙΚΑ ΛΕΩΦΟΡΕΙΑΑΣΤΙΚΕΣ ΣΥΓΚΟΙΝΩΝΙΕΣΓΣΕΕΙΔΙΩΤΙΚΟΠΟΙΗΣΕΙΣΚΤΕΛΛΕΩΦΟΡΕΙΑ ΑΘΗΝΑΛΕΩΦΟΡΕΙΑ ΘΕΣΣΑΛΟΝΙΚΗΤΡΟΠΟΛΟΓΙΑ


Χρυση Αυγη Δυτικων Πολιτειων ΗΠΑ: ΠΡΟΑΝΑΓΓΕΛΙΑ ΔΙΑΣΠΑΣΗΣ ΤΗΣ ΝΟΥΔΟΥΛΑΣ! ΞΑΝΑΒΓΑΙΝΕΙ ΣΤΟ ΚΛΑΡΙ Ο ΙΔΙΟΣ Ο ΣΑΜΑΡΑΣ Ή ΘΑ ΒΓΑΛΕΙ ΤΟΝ ΜΠΟΥΜΠΟΥΚΟ ΤΟΥ;\nΠΡΟΑΝΑΓΓΕΛΙΑ ΔΙΑΣΠΑΣΗΣ ΤΗΣ ΝΟΥΔΟΥΛΑΣ! ΞΑΝΑΒΓΑΙΝΕΙ ΣΤΟ ΚΛΑΡΙ Ο ΙΔΙΟΣ Ο ΣΑΜΑΡΑΣ Ή ΘΑ ΒΓΑΛΕΙ ΤΟΝ ΜΠΟΥΜΠΟΥΚΟ ΤΟΥ;\nΡαγδαίες εξελίξεις στην ψοφοδεξιά προμηνύει η διαδικτυακή φωνή του Σαμαρά (antinews), με άρθρο το οποίο υπογράφει ως ιστοσελίδα, υπό τον τίτλο «Πανστρατιά για τη σωτηρία της πατρίδας!». Στο άρθρο γίνεται ευθεία επίθεση κατά του Κούλη.\nΔεν είναι βέβαια η πρώτη φορά που συμβαίνει κάτι τέτοιο, αλλά τις προηγούμενες οι επιθέσεις ήταν υπό μορφήν κριτικής. Αυτή τη φορά, οι σαμαρικοί ανακοινώνουν την οριστική ρήξη τους με την νουδούλα και προαναγγέλλουν ευθέως διασπαστική κίνηση. Πάρτε μια γεύση:\n«… Ανάλογη στάση κρατήσαμε και με την σημερινή ηγεσία. Θεωρούσαμε ότι δεν υπήρχε άλλη πολιτική δύναμη που θα μπορούσε να απαλλάξει τον τόπο από την χειρότερη κυβέρνηση που γνώρισε.\nΑπ’ ότι φαίνεται όμως αυταπατηθήκαμε και πάλι.\nΤης κάναμε κριτική στα κακά, την στηρίξαμε στα καλά…\nΌσο κι αν δεν θέλουμε να το παραδεχθούμε, η ανικανότητα της ηγεσίας της ΝΔ να κατανοήσει και πράξει τα αυτονόητα, προμηνύει τον εγκλωβισμό της πατρίδας σε νέα αδιέξοδα που ενδεχομένως θα φέρει τον αφανισμό της.\nΓια όσους δεν το έχουν συνειδητοποιήσει, έκτος από τον ΣΥΡΙΖΑ, συμμετέχει και η ΝΔ ενεργά στο ξεπούλημα της πατρίδας.\nΗ στάση της τόσο στα οικονομικά, όσο και στα εθνικά φανερώνει ότι έχει αποδεχτεί ήδη τη συνέχεια της πολιτικής που επέβαλαν οι «εταίροι» μας στον λαοπρόβλητο.\nΑπό την πλευρά μας αρνούμαστε να συμμετάσχουμε σε αυτό το αλισβερίσι.\nΧωρίζουμε, λοιπόν, τους δρόμους μας από την λανθασμένη πορεία της παράταξης που αρνείται να αλλάξει και συνεχίζουμε τον αγώνα για τη σωτηρία της πατρίδας μόνοι μας.\nΚαλούμε όλες τις πατριωτικές δυνάμεις που απογοητεύτηκαν να ξαναενωθούν με το Antinews για να αναγεννηθεί το ηρωικό πατριωτικό κίνημα από τις στάχτες του και να δώσουμε όλοι μαζί αυτή τη μάχη σαν άλλοτε.\nΚι εδώ το ερώτημα που μπαίνει πλέον είναι το εξής: θα τολμήσει ο «αλήτης-προδότης-Σαμαράς» (όπως τον αποκαλούσαν κάποτε οι οπαδοί της νουδούλας…) να επαναλάβει την αποστασία του 1993 –και μάλιστα ξανά με Μητσοτάκη αρχηγό- και να επανιδρύσει την ΠΟΛΑ ή θα βγάλει στο κλαρί τον Μπουμπούκο του; Σε κάθε περίπτωση, αναμένονται εξελίξεις…


Γλυκές και αλμυρές συνταγές με σταφύλια - Κωτσόβολος Blog Γλυκές και αλμυρές συνταγές με σταφύλια - Κωτσόβολος Blog\nHome | Κουζίνα | Γλυκές και αλμυρές συνταγές με σταφύλια\nΓλυκές και αλμυρές συνταγές με τα σταφύλια να έχουν πρωταγωνιστικό ρόλο σε σαλάτες, μακαρονάδες, τάρτες και all time classic γλυκό κουταλιού.\nΖυμαρικά με πέστο ρόκας και σταφύλια\n1 κούπα ρόγες από λευκά ή ροζέ σταφύλια κομμένα στη μέση\n1 χούφτα φυλλαράκια ρόκας\nΈξτρα παρμεζάνα τριμμένη ή σε φλέικς\nΒράζουμε τα ζυμαρικά σε αλατισμένο νερό που κοχλάζει για 1-2 λεπτά λιγότερο από ότι αναφέρει η συσκευασία τους.\nΌσο βράζουν τα μακαρόνια ετοιμάζουμε το πέστο: Πλένουμε, στραγγίζουμε τη ρόκα και την κόβουμε σε χοντρά κομμάτια. Την τοποθετούμε στον πολυκόφτη μαζί με τα αμύγδαλα, το σκόρδο, το ελαιόλαδο, το μεγαλύτερο μέρος της παρμεζάνας, μπόλικο πιπέρι και μισό κουταλάκι του γλυκού αλάτι. Χτυπάμε καλά για 30 δευτερόλεπτα ώστε να γίνουν ένας ομοιογενής πολτός.\nΣουρώνουμε τα ζυμαρικά κρατώντας μια κούπα από το νερό τους και τα επιστρέφουμε στην κατσαρόλα. Προσθέτουμε το πέστο της ρόκας, μισή κούπα από το νερό των ζυμαρικών που κρατήσαμε και επιστρέφουμε την κατσαρόλα στη φωτιά να πάρουν μια βράση μαζί. Ανακατεύουμε καλά και κατεβάζουμε από τη φωτιά.\nΣερβίρουμε αμέσως με μερικά ακόμη φυλλαράκια ρόκας, τις ρόγες των σταφυλιών κομμένες στη μέση και πασπαλίζουμε την υπόλοιπη παρμεζάνα.\nΚοτοσαλάτα με σταφύλια και μήλα\nΜια διαφορετική κοτοσαλάτα με το τραγανό των πράσινων μήλων και τη δροσιά των σταφυλιών να δίνουν ρεσιτάλ γεύσης στο στόμα!\n1 φλιτζάνι σταφύλια λευκά ή ροζέ κομμένα στη μέση\n2 μήλα, το ένα κομμένο σε λεπτές φέτες το δεύτερο σε κυβάκια\n3 κ.σ. καρύδια τριμμένα\nΒράζουμε το κοτόπουλο μαζί με το κρεμμύδι και τη δάφνη μέχρι να μαλακώσει καλά και να γίνει τρυφερό. Το στραγγίζουμε και αφού κρυώσει λίγο, αφαιρούμε την πέτσα και τα κόκκαλα και το κόβουμε σε κυβάκια.\nΜέσα σε μια σαλατιέρα ανακατεύουμε το κοτόπουλο με τα κρεμμυδάκια, το σέλερι, τη μαγιονέζα, τη μουστάρδα, τα κυβάκια των μήλων, τις ρόγες των σταφυλιών κομμένες στη μέση, τον χυμό και το ξύσμα λεμονιού, τον μαϊντανό, αλάτι και πιπέρι. Ανακατεύουμε καλά και διατηρούμε την κοτοσαλάτα στο ψυγείο μέχρι να σερβίρουμε.\nΣερβίρουμε την κοτοσαλάτα πάνω σε φέτες από πράσινο μήλο, προσθέτοντας από πάνω λίγο τριμμένο καρύδι.\nΤο πιο εύκολο και πιο καλοδεχούμενο γλυκό κουταλιού του ελληνικού ρεπερτορίου δεν λείπει ποτέ από το ντουλάπι.\n500 γρ. σταφύλι σουλτανίνα (μόνο τις ρόγες)\nΠλένουμε καλά το σταφύλι και το μεταφέρουμε σε μια κατσαρόλα.\nΡίχνουμε από πάνω τη ζάχαρη και τη βρέχουμε με το νερό. Κουνάμε την κατσαρόλα να ανακατευτεί το περιεχόμενό της και τη βάζουμε σε δυνατή φωτιά.\nΜόλις πάρει βράση το γλυκό, χαμηλώνουμε τη θερμοκρασία και αφήνουμε να σιγοβράσει ανακατεύοντας κατά διαστήματα. Δεν πρέπει να βράζει σε δυνατή φωτιά γιατί θα καραμελώσει η ζάχαρη και θα σκουρύνει πολύ το γλυκό.\nΜε μια τρυπητή κουτάλα αφαιρούμε τον αφρό από την επιφάνεια του γλυκού. Όταν τελειώσουμε με τον αφρό προσθέτουμε τα φύλλα της αρμπαρόριζας και συνεχίζουμε το βράσιμο μέχρι να πάρει λίγο χρώμα το σιρόπι και να δέσει ελαφρά.\nΣβήνουμε τη φωτιά και αφήνουμε το σταφύλι να κρυώσει. Σε αυτό το διάστημα το σταφύλι θα βγάλει τα επιπλέον υγρά του και θα μπορέσουμε να ελέγξουμε την πυκνότητα του σιροπιού του. Ίσως χρειάζεται περισσότερο νερό, ίσως περισσότερο βράσιμο για να δέσει καλύτερα.\nΣε κάθε περίπτωση δίνουμε στο γλυκό μια βράση ακόμα προσθέτοντας και τον χυμό του λεμονιού και στη συνέχεια αφαιρούμε από την κατσαρόλα τα φύλλα της αρμπαρόριζας και το μοιράζουμε όπως είναι ζεστό σε καθαρά βάζα. Τα βιδώνουμε με το καπάκι τους και τα αναποδογυρίζουμε να κρυώσουν σε αυτή τη στάση. Τα γυρίζουμε από την καλή και τα αποθηκεύουμε στο ντουλάπι.\nΤάρτα με πάστα καρυδιού και σταφύλια\nΜια τάρτα με πλούσια καρυδάτη γέμιση, τραγανή βάση και στην κορφή σταφύλια.\nΥλικά για μια ταρτιέρα διαμέτρου 24εκ.\n200 γρ. στραγγιστό\n300 γρ. ρόγες από μεγάλα σταφύλια\nΚρατάμε λίγο αλεύρι στην άκρη και βάζουμε στον κάδο της κουζινομηχανής όλα τα υπόλοιπα υλικά της ζύμης. Με το φτερό χτυπάμε σε μέτρια ταχύτητα μέχρι να ενωθούν. Προσθέτουμε σταδιακά το αλεύρι που έχουμε κρατήσει και όταν ενσωματωθεί (αν χρειαστεί προσθέτουμε ελάχιστο παγωμένο νερό στο ζύμωμα) σταματάμε τη λειτουργία της μηχανής και πλάθουμε τη ζύμη σε μπάλα.\nΤην τοποθετούμε ανάμεσα σε δυο κομμάτια λαδόκολλας, την πατάμε με την παλάμη να πλατύνει και την ανοίγουμε με τον πλάστη σε λεπτή ζύμη. Τη μεταφέρουμε πάνω από την ταρτιέρα μαζί με τις λαδόκολλες, αφαιρούμε την πάνω λαδόκολλα, αναποδογυρίζουμε τη ζύμη μέσα στην ταρτιέρα και ξεκολλάμε προσεκτικά τη δεύτερη λαδόκολλα. Καλύπτουμε τον πάτο και τα πλαϊνά της στρώνοντας με τα δάχτυλα, κόβουμε τη ζύμη που περισσεύει τριγύρω, την τρυπάμε με πιρούνι παντού και αφήνουμε την ταρτιέρα στην κατάψυξη για 20 λεπτά.\nΠροθερμαίνουμε τον φούρνο στους 175οC και ετοιμάζουμε τη γέμιση: Τρίβουμε στον πολυκόφτη τα καρύδια με τη ζάχαρη. Προσθέτουμε τα αβγά, το βούτυρο, τη βανιλίνη, την κανέλα και το γιαούρτι και συνεχίζουμε το χτύπημα μέχρι να ομογενοποιηθούν.\nΒγάζουμε την ταρτιέρα από την κατάψυξη και τη γεμίζουμε με το μείγμα που ετοιμάσαμε. Από πάνω τοποθετούμε τα σταφύλια πιέζοντάς τα ελαφρά να ενσωματωθούν. Πασπαλίζουμε με τη ζάχαρη και βάζουμε την τάρτα στον φούρνο.\nΨήνουμε για 40 λεπτά περίπου, μέχρι να ψηθεί η βάση και να πήξει η γέμιση της τάρτας. Ξεφουρνίζουμε και αφήνουμε την τάρτα να κρυώσει.\nΣερβίρουμε το γλυκό χλιαρό ή κρύο πασπαλίζοντας με λίγη ζάχαρη άχνη.\nTags portalfeed γλυκό σταφύλι Ιωάννα Σταμούλου μυστικά Ιωάννα Σταμούλου σταφύλια συνταγές συνταγές με σταφύλια


Διακοπές με Ferrari SF90 Stradale στη Νάξο ο Μανωλάς – i-news24\nΈνα βιβλίο με περίεργη ιστορία συγγραφής και με τίτλο “Ο γελαστός ρινόκερος”, παρουσιάστηκε διαδικτυακά το Σάββατο 29/05/2021. Το βιβλίο των Βαγγέλη Αθ. Τσουράπα και Χρυσόστομου Ν. Καλαντζή, είναι ένα πρωτότυπο αστυνομικό μυθιστόρημα από δύο συγγραφείς, κάτι πρωτοποριακό στην Ελληνική λογοτεχνία. Οι Βαγγέλης Τσουράπας και Χρυσόστομος Καλαντζής, δυο εξερευνητές του λόγου […]


Σχεδίαση και κατασκευή ιστοσελίδας : Wapp\nΠροώθηση της εταιρίας σας μέσω μιας επιτυχημένης ιστοσελίδας\nΗ Wapp αναλαμβάνει την σχεδίαση και κατασκευή ιστοσελίδων που είναι σύγχρονες, λειτουργικές και φιλικές προς τον χρήστη.\nΚάθε ιστοσελίδα που δημιουργούμε είναι μοναδική. Δεν χρησιμοποιούμε προ-σχεδιασμένα πρότυπα, αλλά αντίθετα, τα σχεδιάζουμε από το μηδέν. Αυτό σημαίνει ότι κάθε ιστοσελίδα που αναπτύσσουμε είναι προσαρμοσμένη στις ανάγκες του εκάστοτε πελάτη. Με βάση αυτές τις ανάγκες, σχεδιάζουμε μια σύγχρονη, καθαρή και λειτουργική ιστοσελίδα με:\nΈγκυρο CSS και XHTML κώδικα ιστοσελίδας.\nΣυμβατότητα με κινητές συσκευές.\nΦιλικό προς τον χρήστη περιεχόμενο\nΌλες οι ιστοσελίδες που κατασκευάζουμε, σχεδιάζονται έτσι ώστε να προσφέρουν στους επισκέπτες ευκολία στην ανάγνωση του περιεχομένου, μέσω της κατάλληλης χρήσης των χρωμάτων, της τυπογραφίας, κ.λπ.\nΤο κείμενο και η τυπογραφία είναι εύκολα και ευχάριστα προς ανάγνωση.\nΤο περιεχόμενο είναι εύκολα κατανοητό.\nΕύκολη πλοήγηση με χρήση σήμανσης θέσης στην ιστοσελίδα και χρήσιμων μενού.\nΔιαχωρισμός των δεδομένων σε παραγράφους.\nΧρήση επικεφαλίδων και επισήμανση σημαντικών λέξεων ή φράσεων.\nΜια ιστοσελίδα από μόνη της δεν βοηθά ιδιαίτερα σε κάτι, αν δεν μπορεί να την βρεί κάποιος μέσω των μηχανών αναζήτησης όπως το Google ή το Yahoo. Αυτός είναι ο λόγος που ξοδεύουμε πολύ χρόνο κατά την κατασκευή κάθε ιστοσελίδας για τη βελτιστοποίησή της για τις μηχανές αναζήτησης. Αυτό σημαίνει, μεταξύ άλλων:\nΧρήση στοχευμένων λέξεων - κλειδιών μέσα στο κείμενο.\nΧρήση των alt και title εντολών στον κώδικα για τις εικόνες και τους συνδέσμους αντίστοιχα.\nΚατάλληλη ονομασία των τίτλων στις σελίδες.\nΧρήση φιλικών προς τις μηχανές αναζήτησης URL.\nΑποφυγή χρήσης της Flash τεχνολογίας.


Ξενοδοχεία σε Castelrotto, Ελβετία | Προσφορές διακοπών από 67 EUR ανά βράδυ | iBooked.gr\nΑναζητήστε ανάμεσα σε 75 διαθέσιμα ξενοδοχεία και καταλύματα σε Castelrotto από περισσότερους από 50 παρόχους.\nB&B Vallombrosa CastelrottoBed and Breakfast\nΠαρόμοια καταλύματα κοντά σε Castelrotto\nΠροβολή στο χάρτη5.1 χλμ. από Castelrotto5.1 χλμ. από Κέντρο Πόλης\nΠροβολή στο χάρτη7.4 χλμ. από Castelrotto7.4 χλμ. από Κέντρο Πόλης\nΠροβολή στο χάρτη3.0 χλμ. από Castelrotto3.0 χλμ. από Κέντρο Πόλης\nΠροβολή στο χάρτη3.9 χλμ. από Castelrotto3.9 χλμ. από Κέντρο Πόλης\nΠροβολή στο χάρτη1.1 χλμ. από Castelrotto1.1 χλμ. από Κέντρο Πόλης\nΠροβολή στο χάρτη5.2 χλμ. από Castelrotto5.2 χλμ. από Κέντρο Πόλης\nΠροβολή στο χάρτη4.9 χλμ. από Castelrotto4.9 χλμ. από Κέντρο Πόλης\nΠροβολή στο χάρτη4.4 χλμ. από Castelrotto4.4 χλμ. από Κέντρο Πόλης\nB&B La NaveBed and Breakfast\nΠροβολή στο χάρτη2.1 χλμ. από Castelrotto2.1 χλμ. από Κέντρο Πόλης\nΠροβολή στο χάρτη3.8 χλμ. από Castelrotto3.8 χλμ. από Κέντρο Πόλης\nΠροβολή στο χάρτη2.3 χλμ. από Castelrotto2.3 χλμ. από Κέντρο Πόλης\nΠροβολή στο χάρτη3.5 χλμ. από Castelrotto3.5 χλμ. από Κέντρο Πόλης\nΠροβολή στο χάρτη2.7 χλμ. από Castelrotto2.7 χλμ. από Κέντρο Πόλης\nΠροβολή στο χάρτη4.3 χλμ. από Castelrotto4.3 χλμ. από Κέντρο Πόλης\nΠροβολή στο χάρτη1.9 χλμ. από Castelrotto1.9 χλμ. από Κέντρο Πόλης\nΠροβολή στο χάρτη4.6 χλμ. από Castelrotto4.6 χλμ. από Κέντρο Πόλης\nΠροβολή στο χάρτη2.0 χλμ. από Castelrotto2.0 χλμ. από Κέντρο Πόλης\nΠροβολή στο χάρτη3.4 χλμ. από Castelrotto3.4 χλμ. από Κέντρο Πόλης\nΠροβολή στο χάρτη4.1 χλμ. από Castelrotto4.1 χλμ. από Κέντρο Πόλης\nΠροβολή στο χάρτη2.8 χλμ. από Castelrotto2.8 χλμ. από Κέντρο Πόλης\nΠροβολή στο χάρτη3.1 χλμ. από Castelrotto3.1 χλμ. από Κέντρο Πόλης\nΠροβολή στο χάρτη2.4 χλμ. από Castelrotto2.4 χλμ. από Κέντρο Πόλης\nΠροβολή στο χάρτη2.9 χλμ. από Castelrotto2.9 χλμ. από Κέντρο Πόλης\nΠροβολή στο χάρτη5.3 χλμ. από Castelrotto5.3 χλμ. από Κέντρο Πόλης\nΠροβολή στο χάρτη5.4 χλμ. από Castelrotto5.4 χλμ. από Κέντρο Πόλης\nΠροβολή στο χάρτη5.6 χλμ. από Castelrotto5.6 χλμ. από Κέντρο Πόλης\nΠροβολή στο χάρτη5.0 χλμ. από Castelrotto5.0 χλμ. από Κέντρο Πόλης\nΠροβολή στο χάρτη1.8 χλμ. από Castelrotto1.8 χλμ. από Κέντρο Πόλης\nΠροβολή στο χάρτη4.2 χλμ. από Castelrotto4.2 χλμ. από Κέντρο Πόλης\nΠροβολή στο χάρτη1.7 χλμ. από Castelrotto1.7 χλμ. από Κέντρο Πόλης\nΠροβολή στο χάρτη3.6 χλμ. από Castelrotto3.6 χλμ. από Κέντρο Πόλης\nΠροβολή στο χάρτη3.3 χλμ. από Castelrotto3.3 χλμ. από Κέντρο Πόλης\nΠροβολή στο χάρτη900 μέτρα από Castelrotto900 μέτρα από Κέντρο Πόλης\nΠροβολή στο χάρτη3.7 χλμ. από Castelrotto3.7 χλμ. από Κέντρο Πόλης\nΠροβολή στο χάρτη2.2 χλμ. από Castelrotto2.2 χλμ. από Κέντρο Πόλης\nΠροβολή στο χάρτη1.5 χλμ. από Castelrotto1.5 χλμ. από Κέντρο Πόλης\nΠροβολή στο χάρτη6.9 χλμ. από Castelrotto6.9 χλμ. από Κέντρο Πόλης\nΠροβολή στο χάρτη6.0 χλμ. από Castelrotto6.0 χλμ. από Κέντρο Πόλης\nCastelrotto20.04 - 21.04.2021\nAlisaxni Resort Santorini IslandΑκρωτήρι, Ελλάδα\n7.8Πολύ καλά483 σχόλια\nMessonghi Beach Hotel CorfuGellert Hotel BudapestHotel Deals CyprusHostels AmsterdamΕνοικιαζομενα Δωματια Μυρινα ΛημνουΑχεροντας ΔιαμονηHotel Plaka AthensSelfridges Hotel LondonHotel CreteΕνοικιαζομενα Σπιτια Αρτεμιδα


Νιώσε «σαν το σπίτι σου» από την πρώτη μέρα: 5 ιδέες διακόσμησης για να το κάνεις δικό σου | MyEnet\nΝιώσε «σαν το σπίτι σου» από την πρώτη μέρα: 5 ιδέες διακόσμησης για να το κάνεις δικό σου\nΥπάρχει καλύτερος τρόπος να καλωσορίσεις τη νέα σεζόν από μία ανανέωση στο σπίτι; Είτε είσαι φοιτητής και ετοιμάζεσαι να ζήσεις πρώτη φορά μόνος σου, είτε μόλις νοίκιασες το δικό σου διαμέρισμα, είτε θέλεις απλά να δώσεις νέα πνοή στο χώρο σου εύκολα, γρήγορα και οικονομικά παρακάτω θα βρεις τις καλύτερες ιδέες και λύσεις για τη διακόσμηση του σπιτιού.\nΓιατί όταν ξεκινάς με έναν λευκό καμβά, τα πράγματα είναι εύκολα. Τι συμβαίνει όμως όταν δεν μπορείς ή δεν θέλεις να κάνεις μεγάλες και δαπανηρές ανακαινίσεις ή δραστικές αλλαγές; Τότε η έμφαση πέφτει στη διακόσμηση εσωτερικού χώρου και τα πράγματα, αντίθετα με ό,τι –ίσως- περίμενες, γίνονται πιο διασκεδαστικά και εύκολα από ποτέ.\nΑκόμα κι έχεις προμηθευτεί τα βασικότερα έπιπλα του σπιτιού σου είναι πολύ πιθανό να μην το νιώθεις ακόμα δικό σου. Αν, δε, μιλάμε για το ήδη υπάρχον σπίτι σου, ίσως να νιώθεις την ατμόσφαιρα βαριά και αδιάφορη χωρίς συγκεκριμένο λόγο. Σε κάθε περίπτωση συστήνουμε μικρές «ενέσεις» χρώματος και άνεσης σε στρατηγικά σημεία σε κάθε δωμάτιο.\n1. Ανανέωση στο υπνοδωμάτιο\nΤο υπνοδωμάτιο είναι το πρώτο μας «σπίτι», ο πρώτος κατάδικός μας χώρος. Και αυτή η ιδιαίτερη σχέση κρατάει για πάντα ακόμα κι όταν έχουμε στη διάθεσή μας ένα ολόκληρο διαμέρισμα. Γι’αυτό αξίζει να ξεκινήσεις την ανανέωση του σπιτιού από την κρεβατοκάμαρα και συγκεκριμένα τα σεντόνια. Επίλεξε μίνιμαλ μοτίβα σε σκανδιναβικό στιλ, μια ονειρική παπλωματοθήκη που θυμίζει ακουαρέλα ή μονοχρωμίες στα πιο έντονα χρώματα του ουράνιου τόξου και απόλαυσε το ολοκαίνουργο υπνοδωμάτιό σου.\n2. Χρωματιστά είδη σερβιρίσματος\nΑνέβασε τη διάθεσή σου και ανανέωσε την κουζίνα και την τραπεζαρία γεμίζοντας τα ντουλάπια με είδη σερβιρίσματος από βιώσιμο και ανθεκτικό PLA πλαστικό, το οποίο κάνει τα προϊόντα πολύ ελαφριά, κατάλληλα για καθημερινή χρήση. Το καλύτερο χαρακτηριστικό τους όμως είναι τα εκρηκτικά τους χρώματα και η ματ, βελούδινη υφή τους που κάνουν την ώρα του γεύματος διπλά απολαυστική και παράλληλα προσδίδουν φρέσκο, μοντέρνο ύφος στην κουζίνα.\n3. Μπάνιο γεμάτο ενέργεια\nΟ χώρος που αναλαμβάνει να σε ξυπνήσει κάθε πρωί δεν μπορεί παρά να είναι γεμάτος με θετική ενέργεια και έντονο χρώμα. Ο πιο εύκολος και γρήγορος τρόπος να το κάνεις είναι να επιλέξεις πετσέτες στα πιο φρέσκα, δροσερά χρώματα του ουράνιου τόξου. Αν θες μια ακόμα μεγαλύτερη δόση χαράς, επίλεξε ένα χαλάκι και μία κουρτίνα μπάνιου σε αντίστοιχο στυλ.\n4. Άνεση με κάθε τρόπο\nΜετάτρεψε το καθιστικό του σπιτιού σε χαλαρωτική όαση εμπλουτίζοντάς το με μία αναπαυτική ανακλινόμενη πολυθρόνα που σου επιτρέπει να ξαπλώσεις βλέποντας τις αγαπημένες σου σειρές.\n5. Και εγένετο φως\nΟ φωτισμός είναι ένα από τα βασικότερα στοιχεία που καθορίζουν την ατμόσφαιρα ενός σπιτιού. Γι’αυτό και ένα δυο επιτραπέζια ή επιδαπέδια φωτιστικά, που μπορούν εύκολα να αλλάξουν θέση, οφείλουν να είναι από τα πρώτα πράγματα που θα μπουν στο νέο σου σπίτι.\nΌ,τι είδους ανανέωση κι αν ετοιμάζεις, οι νέες σειρές ΙΚΕΑ έχουν σίγουρα αυτό που αναζητάς! Ανακάλυψε τα προϊόντα που θα δώσουν νέα πνοή στο χώρο σου και γίνε εξπέρ στη διακόσμηση εσωτερικού χώρου.\nΦωτιές σε Κιλκίς και Τρίπολη\nΕκκλησία Διαλεγόμενη. Εκκλησία Εγκλωβισμένη


Γεμάτο πρόγραμμα για Σκίμπε - Αθλητισμός - Νέα Κρήτη\nΤώρα διαβάζετε: Γεμάτο πρόγραμμα για Σκίμπε\nΓεμάτο πρόγραμμα για Σκίμπε\nΤι κι αν η Εθνική Ελλάδας δεν έχει άμεσα κάποια αγωνιστική υποχρέωση; Αυτό σε καμία περίπτωση δεν σημαίνει ότι δεν έχει δουλειά ο Μίχαελ Σκίμπε και το προπονητικό του τιμ. Άλλωστε, ένας ομοσπονδιακός προπονητής έχει ως βασικό αντικείμενο εργασίας το να παρακολουθεί τους ποδοσφαιριστές που αποτελούν βασικές επιλογές του και παράλληλα όποιους άλλους μπορούν να βρουν θέση στο αντιπροσωπευτικό συγκρότημα.\nΈτσι, λοιπόν, ο Γερμανός προπονητής θα έχει σκάουτινγκ τις επόμενες ημέρες, όπως και ένας εκ των βασικών συνεργατών του, ο Ηρακλής Μεταξάς. Ευρωπαϊκή εβδομάδα γαρ, υπάρχουν πολλά και δυνατά ματς για να τσεκάρουν τους Έλληνες διεθνείς.\nΤην Τετάρτη 9/12, ο Μίχαελ Σκίμπε θα βρεθεί στο γήπεδο για να παρακολουθήσει τον αγώνα Ολυμπιακός-Άρσεναλ για την 6η αγωνιστική του Champions League και την Πέμπτη (10/12) την αναμέτρηση Αστέρας-Σάλκε στο «Θεόδωρος Κολοκοτρώνης» για το Europa League. Την ίδια ημέρα, ο συνεργάτης του, Ηρακλής Μεταξάς, θα παρακολουθήσει το παιχνίδι Ντόρτμουντ-ΠΑΟΚ, όπου υπάρχουν διεθνείς και στις δυο ομάδες.\nΤέλος, το προσεχές Σάββατο (12/12) ο κόουτς και οι προπονητές όλων των Εθνικών Ομάδων (Ελπίδων, Νέων, Παίδων) θα παρακολουθήσουν τον αγώνα Πανιώνιος-ΑΕΚ για την 14η αγωνιστική του πρωταθλήματος της Super League. Ένα ματς όπου τα βλέμματα θα είναι στραμμένα στους ποδοσφαιριστές και των δυο ομάδων.


Βαγγέλης Ηλιόπουλος: «Ζω με τους ήρωες των βιβλίων μου»\nΟ Βαγγέλης Ηλιόπουλος μιλά για το ποντίκι που έτρωγε λέξεις.\nΗ Book Press συναντά τον Βαγγέλη Ηλιόπουλο, με αφορμή το καινούργιο του βιβλίο «Ο θησαυρός του Βιβλιοπόντικα». Ο συγγραφέας, ο οποίος απέσπασε με το πρώτο του βιβλίο, το 1995, τον έπαινο από τον Κύκλο του Ελληνικού Παιδικού Βιβλίου, είναι ο δημιουργός του –επίσης βραβευμένου και πολύ δημοφιλούς– Τριγωνοψαρούλη.\nΕίσαι ένας… serial best seller συγγραφέας. Υπάρχει μαγική συνταγή;\nΚι αν υπάρχει, δεν την ξέρω. Απλά, δεν μπορώ να αποχωριστώ τους ήρωές μου. Ζουν μαζί μου, σκέφτομαι με τον δικό τους τρόπο… Κι έτσι, ο Τριγωνοψαρούλης, ο Βιβλιοπόντικας, ο Θέμος, ο Φώκος έχουν συνεχώς νέες ιστορίες!\nΠώς διάλεξες τα βιβλία που τρώει με τα μάτια και τους ήρωες που συναντά ο Βιβλιοπόντικας;\nΕίναι τα αγαπημένα μου βιβλία από την παγκόσμια παιδική λογοτεχνία. Θα ήθελα να τα είχα γράψει εγώ.\nΠοιο είναι το αγαπημένο σου μέσα στο βιβλίο;\nΗ Κιάρα, η οποία έχει εικονογραφήσει το βιβλίο, ζωγράφισε τον Βιβλιοπόντικα στο εξώφυλλο σαν αεροπόρο. Με αυτή την αναφορά στον Εξιπερί, φαντάζομαι πως είναι φανερή η αδυναμία μου στον «Μικρό πρίγκιπα».\nΔεν μπορώ να φανταστώ πιο ιντελεκτουέλ, αλλά και πιο χαριτωμένο ποντίκι από αυτό που ξεπήδησε από το πενάκι της Κιάρα Φεντέλε. Τι νομίζεις ότι «χρωστούν» οι συγγραφείς στους εικονογράφους τους;\nΠάρα πολλά. Νομίζω ότι κυρίως χρωστάω στην Κιάρα, η οποία έκανε ένα τόσο διαφορετικό ποντίκι από όσα έχουμε δει στα καρτούν, το ότι η σειρά του «Βιβλιοπόντικα» μεταφράστηκε στα γερμανικά κι έπεται συνέχεια. Μια τέτοια εικονογράφηση είναι διαβατήριο.\nΠοιο είναι το μέλλον της σειράς «Οικο-λογήματα»;\nΤα «Οικο-λογήματα» στην πρώτη φάση τους είναι πέντε βιβλία κι ένα CD. Ήδη, κυκλοφορεί το τέταρτο, με τίτλο «Η μικρή γοργόνα πώς να ζήσει στο Σκουπιδονήσι» και με θέμα τη διαχείριση των απορριμμάτων. Τον Μάιο περιμένουμε το πέμπτο, «Το Αστροπελέκι με την περιέργεια βρίσκει λύσεις για την ενέργεια», με θέμα τις ανανεώσιμες πηγές ενέργειας. Με τη Βάσω Νίκα, που γράφει τις δραστηριότητες, τη Φραντζέσκα Κοζάντι, που εικονογραφεί, τον Κώστα Θωμαΐδη, που μελοποιεί, και με όλους όσοι ασχολούνται με τα «Οικο-λογήματα» είμαστε μια μεγάλη παρέα με στόχο να φτιάξει κι άλλα βιβλία για το περιβάλλον.\nΕκδ. ΠΑΤΑΚΗ\tΒαγγέλης Ηλιόπουλος\tΑναστασία Καμβύση